Indira Hadžagić 13 april 2018\nBiblioteka „Vuk Karadžić“ bila je danas domaćin učenicima i njihovim pedagozima na tradicionalnoj Opštinskoj smotri recitatora. Članovi žirija: Dejan Aleksić, književnik za decu, Marija Barna Lipkovski, rediteljka i Indira Hadžagić-Durakovć, novinarka, ocenili su da su nastupi većine recitatora bili na zadovoljavajućem nivou, a komplimente su posebno dobili najmlađi, učenici nižih razreda osnovnih škola. Od dvanaest, koliko je nastupilo u tom uzrastu, najbolji su bili Nedim Šantić(OŠ“Vladimir Perić Valter) koji je govorio pesmu Slobodana Stanišića „Voleo sam školu i u školi“ i Emilija Potežica(OŠ „Dušan Tomašević Ćirko“) sa pesmom „Krokodilska priča“ Dejana Aleksića, a pohvale su dobile Dalija Čokić (OŠ „Sveti Sava“) i Kristina Brajović (OŠ „Mihajlo Baković“).\nIako je bio najbrojniji, uzrast viših razreda osnovne škole pokazao je, po oceni žirija, najmanje raznovrsnosti u izboru pesama kao i najmanje recitatorskog umeća koje zahteva dobru dikciju i pravilnu akcentuaciju, kvalitetan izbor pesme primeren ne samo uzrastu, već i umetničkim i estetskim kriterijumima, prirodnost, izražajnost i sugestivnost. Od sedamnaest recitatora viših razreda prijepoljskih osnovnih škola najbolje su bile Teodora Nestorović(OŠ „Dušan Tomašević Čirko“) koja je kazivala pesmu Violete Jović „Na primer zaljubljivanje“ i Jelena Brašnjević (OŠ „Milosav Stiković“) sa pesmom „Običnim rečima rečeno“ Biljane Stanojević. Pohvale su dobila dva učenika OŠ „Svetozar Marković“ Tarik Hanić i Ena Šehović ali je žiri posebno istakao Sofiju Ohrimenko koja je izvanredno govorila pesmu Jovana Jovanovića Zmaja „Pesma o pesmi“ na način koji se retko vidja na smotrama ali joj je nedostajalo još malo jezičkih finesa pošto je ova učenica OŠ „Mihajlo Baković“ poreklom Ukrajinka. Ono što je, svakako, bilo iznenadjenje je da u ovoj kategoriji nije bilo predstavnika najveće škole, odnosno Osnovne škole „Vladimir Perić Valter“ što se prvi put dogodilo od kada se smotre održavaju, a to je preko tri decenije.\nSrednjoškolaca je bilo samo osam ali je kvalitet bio sasvim solidan i ujednačen, pa je žiri ocenjivao svaki detalj u nastupima, tako da će prijepoljsku opštinu predstavljati Đorđe Dosković ( Ekonomsko-trgovinska škola) sa pesmom Branislava Petrovića „Kada te ostavi ona koju voliš“ i Jana Rakonjac (Prijepoljska gimnazija) koja je govorila stihove Vesne Parun „Ropstvo“. Pohvale za svoje nastupe dobile su Belkisa Osmanlić učenica Medrese „Baki Hanuma“ i Nevena Cvijović učenica Prijepoljske gimnazije.\nUčenici osnovnih škola imali su priliku da čuju stihove koji su ušli u lektiru, a koje je govorio njihov autor Dejan Aleksić i koji kroz svoje nastupe neguje interaktivni odnos sa publikom.\nDirektorica Biblioteke Sadija Hodžić uručila je prikladne poklone, knjige , diplome i pohvale najboljim recitatorima koji će prijepoljsku opštinu predstavljati na Okružnoj smotri recitatora u Kosjeriću.


Mediji: Srpski biznismen suvlasnik Kraša - Ekonomija - Dnevni list Danas\nPočetna » Ekonomija » Mediji: Srpski biznismen suvlasnik Kraša\nMediji: Srpski biznismen suvlasnik Kraša\nKraš je danas preko Zagrebačke berze objavio da je primio obaveštenje kiparske kompanije da je za jedan odsto prešla prag od 25 osto deonica hrvatske konditorske kompanije.\n2Piše: FoNet 08. novembra 2019. 18.28\nKappa Star Limited, kiparska kompanija u vlasništvu srpskog biznismena Nebojše Šaranovića i drugi najveći deoničar Kraša, nastavlja da povećava svoj udeo u Krašu i ove sedmice premašila je prag od 25 odsto, pokazuju u petak objavljeni podaci.\nPrema danas objavljenim podacima, Kappa Star Limited je kupovinom deonica Kraša na Zagrebačkoj berzi 6. novembra, prešao prag od 25 odsto udela u Krašu i nakon te kupovine na vlasničkom tačunu računu kod Rajfajzen banke Austrija drži 374.876 deonica ili 25,0147 odsto deonica.\nNajveći udeo u Krašu i dalje drži Mesna industrija braća Pivac, 30,37 odsto deonica, dok je Kraš ESOP, koji drži 18,45 odsto deonica, na trećem mestu najvećih deoničara Kraša, prenosi index.hr.\nHrvatska, Kappa Star Limited, Kraš, Nebojša Šaranović, Zagreb\nKapa star spemna da bude manjinski akcionar Kraša\n08. novembra 2019. u 18.46\nNaravno drzava Kipar, iako je clanica evrozone, gde vladaju stroga pravila zabrane pranja novca, ne pita se odakle Saranovicu tolike pare u firmi Kappa Star Ltd. Drzava Srbija to sigurno nece! Zasto ta firma nije u Srbiji?\n08. novembra 2019. u 20.42\nKras je nas…!! Samo da proslavimo, uz fanfarijade,i eventualno akcijsko snizenje cena…Sladicemo se slatkisima,iako su nam pare udarile u glavu…


Njemci vraćaju 75.000 azilanata na Balkan, građani BiH na listi – Kakanj-X\nNjemci vraćaju 75.000 azilanata na Balkan, građani BiH na listi\nNa 5 ruj, 2015\nNjemačka će odbiti oko 75.000 zahtjeva za azil ljudi iz sjeveroistočne Evrope, u namjeri da ubrza proces ekstradicije za one čije zemlje porijekla smatra sigurnima, piše njemački list “Spiegl”.\nTo će biti učinjeno kako bi se njemačka administracija usmjerila na izbjeglice iz Sirije i Iraka.\nList “Spiegel”, objavio je da je najmanje 10.000 stranaca deportovano iz Njemačke od početka godine, od kojih je većina sa Zapadnog Balkana, uglavnom iz Srbije i Makedonije, što je približan broj kao cijele 2014. godine.\nNjemačka ove godine očekuje priliv oko 800.000 izbjeglica i migranata, što je četvrostruku više nego 2014. godine, navodi Reuters.\nDirektor Federalne agencije za migracije i izbjeglice, Manfred Schmit, rekao je za “Spiegel” da će vlasti do kraja godine donijeti odluku o najmanje 75.000 zahtjeva za azil, koje su podneli migranti sa Zapadnog Balkana i da će većina njih biti odbijena.\nKako se očekuje, koalicija kancelarke Angele Merkel, trebalo bi sutra da usvoji niz mjera, uključujući i one koje podrazumijevaju ubrzavanje procedure za dodjelu azila.\nMeđu zemljama koje se već nalaze na listi sigurnih su Srbija, Makedonija i BiH.\nNa agendi se nalazi i proširenje liste zemalja koje se smatraju sigurnima, što znači ukidanje prava za azil njihovim građanima, na koju će najverovatnije biti dodate Albanija, Kosovo i Crna Gora, navodi britanska agencija.\nMeđu zemljama koje se već nalaze na listi sigurnih su Srbija, Makedonija i BiH. (Avaz.ba)


Kejt Blanšet zamalo poginula tokom snimanja novog filma! - Film - Svet - Vesti - Svet Plus\nKejt Blanšet zamalo poginula tokom snimanja novog filma!\nKejt Blanšet umalo nije poginula snimajući scenu za novi film "Carol", kada su joj na automobilu otkazale kočnice vozeći se uskim ulicama američkog grada Sinsinatija.\n21:39 30. MAR 2014.\nKejt Blanšet zaštitno lice novog Armanijevog parfema SI (Foto)\nOskarovka Kejt Blanšet i njena koleginica Runi Mara, dobro raspoložene, vozile su se luksuznim automobilom uskim ulicama američkoga grada Sinsinatija, snimajući scenu za novi film "Carol", ali u jednom trenutku tokom seta, glumici su otkazale kočnice.\n"Kejt je pokušavala da zakoči, ali joj je noga samo propadala. Pritiskala je pedale i ništa", rekao je jedan od članova filmske ekipe i dodao da su Kejt i Runi vrištale iz sve snage, ali se glumica brzo pribrala i snašla, tako što je naglo skrenula udesno i uspela nekako da zaustavi automobil.\nKejt BlanšetKejt BlansetCate Blanchett\nKejt Blanšet najskuplje obučena ..\n17. mart 2014.. 20:57\nKejt Blanšet ismejala Metjua ..\n19. januar 2014.. 23:47\nKejt Blanšet zaštitno lice novog ..\n20. maj 2013.. 15:25\nKejt Blanšet kao zla maćeha u ..\n29. novembar 2012.. 13:09


Zbog nepoštovanja ugovornih, okolišnih i drugih obaveza, dalji rad lukavačke Global ispat koksne industrije (GIKIL) je upitan i iako bi, prema riječima Edite Đapo, federalne ministrice okoliša i turizma, inspekcije već danas mogle zatvoriti ovu fabriku, u narednim danima pokušat će se pronaći rješenje kako se to ne bi desilo, javlja Anadolu Agency (AA).\nGIKIL se ranije obavezao da će u zaštitu okoline investirati 111 miliona KM, no ne samo da ta sredstva nisu uložili, nego je ova fabrika prouzorkovala niz ekoloških incidenata poput izlijevanja katrana, amonijačne vode i drugih opasnih materija u rijeku Spreču, a to je izazvalo neprocjenjive štete ne samo za floru i faunu rijeke, nego i zagađenost vode, zraka i tla.\nIako je alarm za uzbunu odavno upaljen, nadležni su dosad zatvarali oči pred problemima zbog očuvanja 1.000 radnih mjesta. Ipak, hiljada radnih mjesta nemjerljiva je spram zdravlja skoro pola miliona ljudi koliko ih živi u Tuzlanskom kantonu.\nTim povodom, jučer je u Lukavcu održan sastanak predstavnika federalnog nivoa, inspekcija i lokalnog nivoa vlasti sa predstavnicima GIKIL-a i Nadzornog odbora u ovog fabrici.\n“Da je to (garancija da će se u zaštitu okoline investirati 111 miliona KM, op. a.) investirano, danas bismo imali sasvim prihvatljivu fabriku i ne bismo bili u ovoj situaciji. Nije vrijeme za teške riječi, nego za akciju. Ako idemo u smjeru zatvaranja GIKIL-a, situacija nije nimalo jednostavna jer osim 1.000 radnih mjesta, imamo i 5.000 ljudi koji žive od GIKIL-a. Država Bosna i Hercegovina je vlasnik polovine fabrike i snosi odgovornost za sve što je učinjeno ili što nije učinjeno. Vrlo sam zabrinut, ali, isto tako, ako GIKIL treba da nastavi s radom kako je radio dosad, onda to nikako ne smijemo dozvoliti. Odnosno ako GIKIL želi nastaviti da radi, mora promijeniti svoje ponašanje i odnos prema obavezama, a država BiH mora implementirati jedan robusan mehanizam prisile”, naveo je prije današnjeg sastanka Edin Delić, načelnik Lukavca, jedne od najzagađenijih općina u Evropi i šire.\nIpak, treba navesti da GIKIL nije jedini zagađivač zraka, vode i tla u Lukavcu i Tuzlanskom kantonu.\nAnis Ajdinović, direktor Federalne uprave za inspekcijske poslove, rekao je da će se ubrzo saznati da li će GIKIL biti zatvoren. Ajdinović je dodao da su inspektori u proteklom periodu aktivno radili i izdali veliki broj prekršajnih naloga i upravnih mjera, ali da visine kazni oko 3.000 KM i promet koji ova fabrika obavlja nisu proporcionalni.\n“GIKIL-u se isplati da radi kako radi. Slobodno ću kazati da je to jedan od najnedisciplinovanijih operatera i privrednih subjekata u Federaciji BiH. Bez obzira na to što im je okolinska dozvola prestala važiti prije godinu i po, nastavili smo vršiti inspekcijske nadzore, nalagali smo upravne mjere, donosili rješenja o otklanjanju nedostataka i davali realne rokove da se poslovanje ovog privrednog društva uvede u zakonske okvire, ali svaka naša upravna mjera kao da nije ni bila izdata jer nije bilo odgovornosti”, rekao je Ajdinović.\nOn je dodao da su se inspektori više puta obratili Kantonalnom tužilaštvu TK i da očekuju da će prijave dobiti svoj pravosudni epilog.\nMinistrica Đapo tvrdi da je GIKIL-u okolinska dozvola istekla u januaru 2017. godine, ali zbog važnosti GIKIL-a za privredu ne samo Federacije BiH, nego i cijele države, rokovi su produžavani.\nĐapo je podsjetila da su se vodili pregovori te da je formirana stručna komisija, u koju su, između ostalih, uključili i načelnika Delića, a komisija je prvo rekla da GIKIL nije zadovoljio sve zakonske uslove. Svako je, navodi Đapo, morao učestvovati u tome jer i Vlada Tuzlanskog kantona je 49 posto vlasnik, a Vlada FBiH izdaje vodne, okolinske dozvole, vrši inspekcijske kontrole i slično.\n“Kasnije se uključilo i Tužilaštvo TK i došli smo do granice da se više ne može čekati. Na današnjem sastanku želimo vidjeti da li su se GIKIL, njegov Nadzorni odbor i uprava odlučili ozbiljno investirati u ovaj proces ili ne. Bilo mi je teško odlučiti se na ovaj korak jer je u pitanju 1.000 ljudi, međutim, s druge strane, moj mandat je da štitim okoliš i zdravlje ljudi TK-a. Pola miliona ljudi u TK-u ne mogu biti taoci ovih hiljadu koji rade ovdje. Također, ispostavilo se da ni radni uslovi nisu zadovoljavajući i da se investitor ponaša kao da je u robovlasničkom društvu te iskorištava ljudske i prirodne resurse, a u BiH ostavlja otrove. Investitor i Vlada TK kao suvlasnik moraju ozbiljno pristupiti poboljšanju poslovanja”, navela je Đapo.\nDebasish Ganguly, generalni direktor GIKIL-a, uoči sastanka je izrazio nadu da će svi zajedno s vlastima raditi kako bi sačuvali fabriku. On je također naveo da, osim 1.000 radnih mjesta, GIKIL doprinosi 20 posto obrtu Željeznica Federacije, zatim skoro 1 procenat BDP-a, a udio u ukupnom izvozu je tri procenta.\n“Namjeravamo podnijeti novi zahtjev za obnavljanje okolinske dozvole. Imamo odobrenje našeg Nadzornog odbora na iznos od 5,7 miliona KM u šest mjeseci 2018. godine i nadamo se da ćemo dobiti dodatna odobrenja u narednom periodu. Nadamo se da ćemo uspostaviti odgovarajući plan koji će biti prihvatljiv Ministarstvu i koji će osigurati kontinuirano poslovanje GIKIL-a”, izjavio je Ganguly.\nNa pitanje kako su radili godinu i po bez okolinske dozvole, Ganguly je rekao da su podnijeli zahtjev za obnavljanje okolinske dozvole i da su imali otvorene razgovore s Ministarstvom i komisijom u smislu koje korake GIKIL treba poduzeti.\n“Nije uredu reći da mi radimo bez dozvole, nego radimo pod administrativnom dozvolom. Samo smo jučer dobili odgovor od Ministarstva u kojem nam daju status vezan uz aplikaciju koju smo podnijeli i poduzet ćemo potrebne mjere. Dakle, ne može se reći da smo sve vrijeme radili bez okolinske dozvole jer je to zakonski nemoguće”, rekao je Ganguly.\nNiko od prisutnih sagovornika nije mogao precizirati koji je rok koji se navedenoj fabrici daje da počne sa ispunjavanjem obaveza, kazavši da će javnost odgovor na pitanje o konačnoj sudbini fabrike dobiti u narednim danima.


Pozitivan ishod ove analize sada omogućava nesmetan nastavak realizacije jednog od najvećih projekata u ovom dijelu BiH, te donošenje potrebnih saglasnosti i dozvola.\nPrije 26 min Prije 11 min\nPredstavnici kompanije Tecno Engineering iz Rima i bihaćke firme Euroing predstavili su konačnu verziju aero-nautičke studije za ovdašnji aerodrom.\n“Aero-nautička studija obradila je sve prilazne ravni pri slijetanju na aerodrom, tako što su analizirane sve potencijalne prepreke za sigurno slijetanje. Studija je osim unutrašnje površine koja se nalazi u proglašenom javnom interesu i perimetrijskoj ogradi, tretirala i mnogo šire područje. To je naravno uobičajena procedura kada se provjerava mogućnost sigurnog funkcionisanja aerodromskog kompleksa. Rezultati studije su pozitivni, što znači da zrakoplovi mogu operirati sigurno na svim letovima prema ili od ostalih aerodroma u Bosni i Hercegovini i Evropi”, izjavio je Danilo Luccioni iz firme Tecno Engineering iz Rima, javlja Radio Bihać.\nOva studija pokazala je i u kom smjeru se može razvijati ovaj važan projekat, odnosno o kakvoj se vrsti aerodromskog kompleksa u Bihaću radi.\n“Studija je pokazala da možemo imati referentni kod 4D, ili minimalnu dužinu poletno-sletne piste od 1.800 metara za avione sa kapacitetom do 150 mjesta. Tu je i mogućnost proširenja do 2.075 metara staze, koja bi imala mogućnost prijema aviona sa kapacitetom za 200 putnika. Dakle, imamo mogućnost razvoja u ova dva pravca. Sada smo tek u situaciji da potpuno upravljamo projektom i da imamo definisane smjernice za izradu master plana. U ovoj godini nam slijedi planirana eksproprijacija 260.000 kvadratnih metara zemljišta u sjevernom dijelu, kojom stvaramo pretpostavke za nastavak izgradnje piste”, riječi su Anela Hadžića, direktora JP Aerodrom Bihać.


Predsjednik Džo Bajden razgovarao je sa izvršnim direktorima više kompanija i liderima najvećih američkih luka o velikim problemima u lancu snabdijevanja u Americi. Bijela kuća i mnoga preduzeća već upozoravaju na veće cijene proizvoda i kašnjenja pošiljki tokom praznične sezone. Američki zvaničnici poručuju da će možda biti potrebno nekoliko mjeseci da se problemi u snabdijevanju riješe - što znači da bi Amerikanci već sada trebalo da kupuju novogodišnje poklone.\nPredsjednik Bajden se u Bijeloj kući sastao sa direktorima velikih maloprodajnih lanaca i snabdijevača, među kojima su kompanije Volmart, UPS i Home Depot, kao i liderima dvije najprometnije luke u zemlji koje se suočavaju sa ogromnim zakrčenjem teretnih brodova.\n“Nema razgloga da potrošači paniče zato što nema proizvoda koje žele da kupe za Božić”.


Tanjug 27. septembra 2021. 12:36\nBEČ – Očekivanja od nove nemačke vlade u vezi sa evropskom politikom su velika, ali veće odluke Evropske unije mogu se očekivati tek nakon izbora u Francuskoj, jedinstvena je ocena eksperata.\nKatrin Betger sa Instituta za evropsku politiku u Berlinu očekuje da će Nemačka dobiti vladu predvođenom SPD.\nTa vlada, kako je kazala tokom diskusije u organizaciji Austrijskog društva za evropsku politiku (OeGfE), će doneti nove evropsko-političke akcente.\nOlaf Vincek iz Konrad Adenauer Fondacije rekao je da bi vlada pod vodstvom unionista imala „bolje karte“ u istočnoj Evropi.\nBetger smatra da je semafor koalicija SPD-Zeleni-FDP pod Olafom Šolcom najizglednija varijanta.\n„U toj konstelaciji bi Šolc bio kancelar, Kristijan Lidner šef FDP ministar finansija i ministar inostranih poslova bi bio iz redova Zelenih. To bi donelo pomeranja u spoljnoj politici“, kazala je ona.\nUkazala je da se aktivno formiranje vlade može očekivati tek krajem godine.\nU EU, kaže, ionako se polazi od toga da se tek posle izbora u Francuskoj mogu donositi veće odluke.\nVincek smatra da su FDP i SPD udaljeniji nego što su Zeleni i CDU/CSU, pa je zato lakša „Jamajka koalicija“.\nU slučaju da Nemačka dobije vladu pod rukovodstvom SPD, Vincek smatra da će doći do značajnog pomeranja snaga u Evropskoj narodnoj partiji (EPP), jer nijedna od pet velikih evropskih zemalja ne bi imala vladu koju vodi narodna partija.\nTakođe, dodaje i u Savetu EU bi to značilo velike promene, ako u dogledno vreme samo Austrija bude jedina zapadna zemlja članica EPP u kojoj narodnjaci vode vladu.\nSmatra i da bi nemačka vlada pod unionistima lakše vodila dijalog sa istočnom Evropom, gde se na vlasti pretežno nalaze narodnjačke stranke.


Obraćanje Dr. Sulejmana Ugljanina povodom Prijedloga zakona o radu - SDA Sandžaka\nUvaženi poslanici, članovi Vlade, poštovani građani,\nPredlagač zakona očekuje da ovim zakonom doprinese podsticanju domaćih i stranih investicija u privredu i prevazilaženju ekonomske krize, smanjenju rada na crno, privrednom rastu i otvaranju novih radnih mesta.\nMeđutim, kada se obrazloženje zakona uporedi sa samim tekstom zakona ne može se prepoznati niti uvideti da ovaj zakon nudi i obezbeđuje ciljeve koje je predlagač proklamovao o obrazloženju zakona.\nNaime, ovim zakonom se upravo daje pravni okvir za otpuštanje lica sa invaliditetom, trudnica, porodilja itd. Ni u jednom zakonu to do sada nije bila praksa, nažalost, ovim zakonom će i to biti moguće.\nPredlagač zakona nije imao snage ili volje da se suoči i sa činjenicom da se danas, bar u Sandžaku, a takvo stanje je posebno u Novom Pazaru, Tutinu, Prijepolju i drugim opštinama u Sandžaku, razne inspekcije koje su pod kontrolom Vlade, koriste kao sredstvo i mehanizam pritiska na privrednike, sa posebno izraženom političkom konotacijom.\nA Ustav Republike Srbije kaže da političke Stranke ne mogu vlast potčiniti sebi. Član 5. Ustava. Način na koji rade inspekcije u Sandžaku klasičan je primjer zloupotrebe vlasti u političke svrhe.\nKako se ovaj prijedlog zakona uopšte ne bavi ovim problemom, mi smo predložili amandman kojim tražimo da se kroz ovaj zakon otvori i to pitanje.\nDalje, Ustav Republike Srbije u članu 36. jemči jednaku zaštitu prava pred sudovima a predlagač ovog zakona ostavlja mogućnost da se zaposleni ne vrati na posao i ako sud utvrdi da je zaposlenom prestao radni odnos na nezakonit način. Predlagač zakona degradira sud i sudske odluke i podstiče poslodavce da bez pravnog osnova raskidaju radni odnos sa zaposlenim.\nČlan 60. Ustava Republike Srbije, između ostalog garantuje pravo zapošljenih na pravnu zaštitu za slučaj prestanka radnog odnosa, Istim članom Ustava, ženama, omladini i invalidima garantovana je posebna zaštita na radu i posebni uslovi rada, a ovim predlogom zakona imamo pripremljen okvir da čak i trudnice i porodilje kao i lica sa invaliditetom mogu ostati bez posla.\nZato mjere ovog Zakona se moraju uskladiti sa Ustavom i sa drugim zakonima koji regulišu ovu materiju, u protivnom imaćemo situaciju da se ljudi žale evropskom sudu, a da država gubi spor zbog neusklađenosti zakona i Ustava.\nApelujem na Vladu da još jednom sagleda eventualne negativne posledice koje bi nastale primjenom ovog zakona, da sagleda njegove nedostatke, da uvaži konstruktivne prijedloge za njegovo poboljšanje ili da ga povuče iz skupštinske procedure.\nOva Skupština je sastavljena od sedam izbornih lista, tj. Sedam različitih pogleda na život, kao i na ovaj Zakon, što daje izvanrednu mogućnost da se u normalnoj raspravi sagledaju prednosti i nedostatci svakog člana, kao i Zakona u cjelini, medjutim zato je potrebno da nam dostavite prijedlog Zakona barem tri dana ranije kako bi mogli svi da prouče Zakon i kompetentno da diskutuju.


srbijasport.net - Vesti - Fudbal - Fudbalerke za Nikolu\nČetvrtak, 21.06.2018 06:23\n03.11.2016 ŽFK Rad 2361\nFudbalerke za Nikolu\nMlade građevinarke učestvuju na humanitartnom turniru u organizaciji FK "Jedinstvo". Ženski fudbalski klub Rad nastavlja sa serijom i akcijama dobre saradnje sa fudbalerkama Jedinstva.\n"U pitanju je mlad i perspektivan klub koji gaji veliku ljubav prema fudbalu kao i mi. Iuzetno nam je zadovoljstvo što sarađujemo sa njima na ovako lepom i visokom nivou. Podržavamo sve akcije humanitarnog karaktera i sa zadovoljstvom prihvatamo poziv za učešća na ovakvim manifestacijama. Ovo je još jedan dokaz da se na Banjici ceni i humanost pored fudbalskih kvaliteta" rekao je trener malih građevinarki Srbislav Erdeljan.\nFK „Jedinstvo“ iz Dubovca organizuje u nedelju, 6. novembra, humanitarni turnir ženskih fudbalskih ekipa pod nazivom „Naše malo za Nikolu puno“, kako bi prikupili novac za pomoć u lečenju 21-godišnjeg sugrađanina Nikole Milutinovića, obolelog od karcinoma bubrega.\nHumani gest Dubovčana podržaće učešćem na turniru fudbalerke beogradskog Rada, zemunske Sloge-Radničkog i zrenjaninskog Radničkog, uz domaćine iz ŽFK „Jedinstvo“, a reč je o selekcijama igračica uzrasta do 15 godina. Očekuje se i prisustvo zvaničnika iz Fudbalskog saveza Vojvodine.\nOtvaranje turnira je u nedelju u 10.30, na seoskom igralištu. Organizatori pozivaju sve ljude dobre volje da dođu, uživaju u fudbalu i svojim prilogom pomognu Nikoli.\nZvezda protiv Spartaksa, Zrinjski sa Spartakom


Fajnenšel tajms "objektivno": Putin ruši Asada a Asad pobesneo | WebTribune\nHome U FOKUSU Fajnenšel tajms “objektivno”: Putin ruši Asada a Asad pobesneo\nRuski general otputovao je u Damask i Asadu odneo predlog ruskog predsednika Vladimira Putina da siđe sa vlasti, što je on besno odbio, piše “Fajnenšel tajms”.\nNedelju dana pre svoje smrti 3. januara ruski general Igor Sergun poslat je u Damask na delikatnu misiju. General, za kojeg se veruje da je morao da seče svoje zube kao sovjetski operativac u Siriji, nosio je Asadu poruku od Putina.\nKako navode, Kremlj, najsnažniji saveznik Asada u svetu, verovao je da je Asadu došlo vreme da se skloni sa vlasti, što je on besno odbio.\n“Fajnenšel tajms” piše da su im dvojica zvaničnika obaveštajaca sa zapada dala detalje Sergunove misije, kao i da ih je Rusko ministarstvo inostranih poslova na pitanje za komentar uputilo na Ministarstvo odbrane, iz kojeg nakon toga nisu želeli da odgovaraju.\n“To kockanje Rusije u Damasku još više je Asada ostavilo još dublje zaglavljenim, nada za diplomatsko rešenje rata je sve dalje”, navodi se u tekstu “Fajnenešel tajmsa”.\nVesti o tajnom predlogu Serguna – koreografisanoj smeni vlasti koja bi održala alavitski režim, ali i otvorila vrata realnim pregovorima sa umerenim pobunjenicma – povećavaju optimizam među zapadnim obaveštajcima.\nZa koaliciju predvođenu SAD koja se bori protiv ID izgledalo je da bi Moskva mogla da sredi godine pat pozicije oko Asadovog odlaska sa vlasti, što je, prema stavu Vašingtona, bio prvi i osnovni uslov za smirivanje tenzija u Siriji i Iraku.\nNakon toga usledila je vojna intervencija Rusije, ali je ona, izgleda, preterala u igri, navodi se u tekstu. Asad je sad Sergunu rekao da za Rusiju u Siriji nema budućnosti ukoliko on ne bude predsednik.\nLjudi bliski sirijskom režimu kažu da sumnje o namerama Rusije u Siriji rastu u Damasku već neko vreme.\n“Asadovi ljudi počeli su da shvataju da pozicija u kojoj imaš velikog brata koji te brani može da dovede do toga da on od tebe zahteva da nešto uradiš”, kaže jedan biznismen iz Damaska.\nKako se navodi, Asad neće dozvoliti Rusiji da bira sledećeg predsednika.\nMoskva je frustrirana, navodi “Fajnenšel tajms”: “Postalo je veoma jasno da je eventualno političko rešenje da Asad u jednom trenutku padne, iako mislim da još nije odlučeno kada to treba da se dogodi”, ističe ruski zvaničnik koji ima veze sa diplomatijom Moskve.\nMeđutim, Kremlj je isto tako pragmatičan, mnogi stručnjaci smatraju da vojna intervencija u Siriji podjednako ima veze sa postavljanjem mesta Rusije na međunarodnoj sceni koliko i sa određivanjem toga ko će da bude na vlasti u Siriji.\n“Za Putina intervencija u Siriji nikada nije bila sa namerom održavanja Asada na vlasti. Cilj je staviti Amerikancima do znanja da Rusija ima ključnu ulogu u tom konfliktu”, kaže Dmitrij Trenin iz moskovskog Karnegi centra.


Delegacija KSS posetila Prokuplje\nIzvor: JuznaSrbija.info, 13.Jan.2018, 17:56\nDelegacija Košarkaškog saveza Srbije na čelu sa potpredsednikom za takmičenja Dušanom Projovićem posetila je Prokuplje, gde je održan i sastanak svih komesara takmičenja pod okriljem KSS.\n– Izuzetna je čast, privilegija i zadovoljstvo biti domaćin delegaciji KSS. Košarka je lep i dinamičan sport kojim mladi treba da se bave… – izjavio je predsednik Opštine Prokuplje Aleksandar Simonović. >> Pročitaj celu vest na sajtu JuznaSrbija.info << – Prokuplje je uvek bilo riznica dobrih košarkaša od kojih su mnogi igrali za domaće i strane klubove, za mnoge selekcije reprezentacije Srbije i nekadašnje Jugoslavije i bili pravi ambasadori našeg grada.\nOsim potpresednika KSS Projovića, sastanku u Prokuplju prisustvovao je i predsednik takmičarske komisije Branko Lozanov, predsednik sudijske komisije Miodrag Ličina i član Skupštine KSS i predsednik Regionalnog košarkaškog saveza juga Srbije Vule Vuković.\n– Prokuplje je danas centar košarke – rekao je Projović, koji je pohvalio napore lokalne samouprave koja, u skladu sa svojim finansijskim mogućnostima, pomaže aktivnosti svih košarkaških klubova. – Na današnjem sastanku analiziran je rad komesara za takmičenja u prvom delu prvenstava, napravljeni su planovi za prolećni deo, a bilo je govora i o primeni novih propisa u oblasti sporta.\nIstaknut je i veliki doprinos Vuleta Vukovića u razvoju košarkaškog sporta u Prokuplju i celom regionu koji je, između ostalog, bio i inicijator prvog ovogodišnjeg sastanka visokih predstavnika srpske košarke u našem gradu.\nVuković je ovom prilikom goste upoznao i sa istorijskim razvojem prokupačkog sporta i košarke, kao i sa bogatim kulturno-istorijskim nasleđem ovog kraja.\n– Prisustvo najviših funkcionera KSS U Prokuplju najbolje govori o tome da oni pridaju veliki značaj revnomernom razvoju košarkaškog sporta u Srbiji – rekao je Vuković i istakao da je ovaj sastanak na neki način i priznanje za doprinos srpskoj košarci prokupačkim košarkašima i sportskim radnicima u proteklih 65 godina.\nPredstavnici delegacije KSS uručili su prigodan poklon predsedniku Opštine Prokuplje Aleksandru Simonoviću.


Preživljavanje pomoću kredita – Biznis.ba\nPreživljavanje pomoću kredita\nobjavljeno 02. okt 2018. u 10:45\nZaduženost građana u RS je sve veća, te je svaki stanovnik na kraju ove godine bio zadužen 2.631 KM, što je za 108 KM više nego na kraju prethodne godine, kada je svako od nas bio zadužen po 2.523 KM.\nUkupna zaduženost građana prema podacima Agencije za bankarstvo RS je veća od tri milijarde KM, a građani su dizali i sve više kredita.\nPrema strukturi kredita, najveći procenat zauzimaju nenamjenski gotovinski krediti, čak 88 odsto od ukupnih kredita za opštu potrošnju, te su i oni imali stopu rasta od pet odsto.\nS obzirom na to da pri uzimanju nenamjenskog kredita banke ne vrše kontrolu trošenja sredstava i građanin tako sam određuje kako će tim sredstvima raspolagati, jasno nam pokazuje da su kućni budžeti naših građana istrošeni ili su na izmaku, te da su najvjerovatnije te kredite uzimali kako bi preživjeli.\nNjih, inače, nije spriječila ni veća kamatna stopa prilikom davanja ovakvih kredita nego kod onih namjenskih.\nAnalitičari kažu da su kod nas dominantne dvije grupe klijenata, privreda i stanovništvo. Ističu da je normalno da rastu kreditna zaduženja ukoliko rastu privreda i stanovništvo.\nMeđutim, kod nas je evidentno da se broj stanovništva smanjuje, jer imamo sve veću razliku između nataliteta i mortaliteta, te je sve veći trend odlaska građana sa naših prostora, pa ne ostaje mi ništa drugo nego da pretpostavim da se ono stanovništvo koje ostaje sve više zadužuje, i da će biti sve više i više zaduženo, za razliku od onih koji su napustili opsege granica BiH.\nPovećana je i štednja građana, koja je zaključno sa prvom polovinom godine iznosila više od tri milijarde KM, od koje se najveći dio odnosi na oročenu štednju, te je ona za razliku od 2008. godine porasla za oko četiri puta, kada je iznosila 773 miliona KM. Očigledno je da su klasne razlike sve veće, dok jedan dio građana štedi novac i dok je ta štednja sve veća – ostali se sve više zadužuju i krpe kraj s krajem.


Kako do razvoja zdravstvenog sistema - Pharma Network\nKakve reforme čekaju srpsko zdravstvo, harmonizacija propisa sa EU, kvalitet zdravstvene zaštite u Srbiji i predvidivost poslovanja, samo su neke od tema o kojima je bilo reči na forumu Zdravstvo i farmacija, održanom 27. maja u hotelu Metropol Palace, u organizaciji medijske kuće NIP Nedeljnik.\nOvaj skup okupio je predstavnike nadležnih državnih organa i zdravstvenih institucija, kao i predstavnike farmaceutskih kuća i udruženja proizvođača lekova. Posle uvodnog izlaganja prof. dr Berislava Vekića, državnog sekretara u Ministarstvu zdravlja, pokrenuta je prva panel diskusija na kojoj su stručnjaci govorili o trenutnoj situaciji u zdravstvenom sistemu i mogućim načinima za njegovo poboljšanje.\nUčesnici prvog panela bili su dr Dejan Kostić, pomoćnik ministra zdravlja u sektoru lekova i medicinskih sredstava, Biljana Čokanović iz Republičkog fonda za zdravstveno osiguranje, mr farm. Jadranka Mirković, rukovodilac Centar za humane lekove u Agenciji za lekove i medicinska sredstva Srbije, i dr Bojan Trkulja, direktor udruženja proizvođača inovativnih lekova Inovia.\nDruga panel diskusija na ovom forumu bila je posvećena stanju u farmaceutskom sektoru. Teme koje su pokrenute bile su uvođenje novih lekova na pozitivnu listu, načini formiranja cena usluga u zdravstvu, kako unaprediti položaj farmaceuta, investicije u farmaceutsku industriju i mogućnosti za javno-privatno partnerstvo u oblasti farmacije.\nUčesnici drugog panela bili su pravnica Milena Radojičić, posebna savetnica ministra zdravlja, Biljana Čokanović iz RFZO, mr sci. Svetlana Stojkov, direktorka Farmaceutske komore Srbije i dr Bojan Trkulja, direktor udruženja Inovia.\nModeratori oba panela bili su Veljko Lalić, glavni i odgovorni urednik Nedeljnika i Sanja Lubardić, novinar Studija B.\nDermoskopi stigli u KC Vojvodine


NUNS osudio pritisak Srpske liste na novinarku KoSSeva Tatjanu Lazarević – Društvo – Radio Sanja\nNUNS osudio pritisak Srpske liste na novinarku KoSSeva Tatjanu Lazarević – Društvo\nNezavisno udruženje novinara Srbije (NUNS) osudilo je danas pritisak Srpske liste (SL) na novinarku KoSSeva Tatjanu Lazarević i ocenilo da najnovije saopštenje SL, zapravo, predstavlja perfidan način da se novinarka i portal predstave kao izdajnici i da im se crta meta, što ih dovodi u ozbiljnu opasnost od mogućih daljih pretnji i napada.\nUdruženje podseća da je Srpska lista objavila saopštenje u kojem je demantovala pisanje portala KoSSev da su autobusima iz centralne Srbije dovozili građane koji bi „navodno trebalo da učestvuju na protestima“.\n„Neistine koje se tendenciozno plasiraju mogu imati opasne posledice i poslužiti kao alibi i povod za upotrebu nasilja prema našem golorukom narodu koji na miran, demokratski način izražava protest zbog gaženja osnovnih prava“, navodi se u saopštenju Srpske liste, koje ni ovog puta nije dostavljeno portalu KoSSev.\nSrpska lista je pozivala građane da ostanu suzdržani i „ne nasedaju na provokacije i laži koje se plasiraju u ovom osetljivom trenutku“.\nUrednica portala KoSSev ističe da je neistina da su objavili dezinformacije, jer u njihovoj vesti jasno piše da je pred sam početak protesta, iz pravca Zvečana na ulazak u Kosovsku Mitrovicu, pristiglo najmanje deset autobusa sa registarskim oznakama RKS, KM, ČA i BG.\n„Svaki autobus bio je označen rednim brojem. Najveći redni broj koji smo videli je 30, u to su se uverili čitaoci našeg portala. Ista vest je dostupna i dalje, te stoga pozivam i javnost i političare da uporede informacije u saopštenju i na našem portalu“, navodi Lazarević.\nOna je poručila da je rizik od „štetnih posledica“ u tom konkretnom slučaju stoga odgovornost Srpske liste za širenje dezinformacije u vezi sa portalom KoSSev.\n„Što se ‘poziva’ tiče, još jednom, pozivam rukovodstvo Srpske liste, da prestanu sa diskriminisanjem našeg medija, odnosno javnosti koja se preko našeg portala informiše“, poručila je Lazarević dodajući da će o novom targetiranju u najkraćem mogućem roku obavestiti i međunarodna strukovna udruženja.\nIz NUNS poručuju da to nije prvi put da se sprovodi pritisak na KoSSev podsećajući da je na prostorije u kojima se nalazi portal pucano iz vatrenog oružja 2015. godine, a direktorki je zapaljen automobil iste godine, dok je porodici urednice prećeno naredne 2016. godine.\nIste godine, posredstvom visokog zvaničnika te stranke preneta je poruka „da će im biti teško za rad“, ukoliko ne budu našli zajednički jezik.\nUjedno, portal je isključen sa liste medija koji se obaveštavaju o aktivnostima i infromacijama vlasti i ostalih institucija i nedostupnost istih novinarima NUNS za bilo kakva pitanja.\nUdruženje podseća da je uloga novinara i novinarki u svakom društvu da izveštavaju o događajima koji su od javnog značaja, a da predstavnici vlasti treba da osude takve oblike teških pritisaka koji mogu da dovedu do težih posledica po novinare i da novinarima portala KoSSev omoguće nesmetan rad.


Daimlerov poluautonomni kamion debituje u Severnoj Americi - Auto Republika\nПочетна Vesti Daimlerov poluautonomni kamion debituje u Severnoj Americi\nDaimler je na Sajmu potrošačke elektronike u Las Vegasu saopštio je da će uskoro početi sa prodajom osveženog modela Freightliner Cascadia.\nOvaj model dobija u poluautonomnu tehnologiju samoupravljanja. Naime, uz pomoć čitavog niza rada i kamera pomenuti kamion je u stanju je da samostalno koči, ubrzava i upravlja bez limita brzine, odnosno ove radnje moguće su u rasponu od minimalne do maksimalne brzine. Upotreba ovakve tehnologije veliki je napredak za Daimler koji ima ogromne planove kada je reč o autonomnim kamionima.\n“Autonomni kamioni će ubrzati logistiku ali i unaprediti bezbednost u saobraćaju”, kaže šef Daimler kamiona, Martin Daum.\nNemački gigant rešen je da zadrži prednost nad direktnim konkurentima Volvoom i Paccarom pre svega kroz plasman automnih kamiona. Daimlerovo odeljenje za proizvodnju kamiona zabeležilo je rekordnu prodaju u prethodnoj godini, jer su na globalnom nivou isporučili više od 500.000 vozila.\nŠef divizije Daimler kamiona za Severnu Ameriku, Rodžer Nilsen, izjavio je da će 2019. godina biti rekordna za tog proizvođača na severnoameričkom kontinetu.\nProizvođač kamiona iz Nemačke deo je velikog projekta matične kompanije u jurišu ka elektrifikaciji i autonomnim vozilima. Daimler će u narednih nekoliko godina uložiti u razvoj samovozećih modela više od 500 miliona evra, a otvoren je i razvojni centar u SAD gde je zaposleno više od 200 stručnjaka.\nOva godina će biti veoma interesantna za tržište kamiona u SAD, s obzirom na to da je i kompanija Tesla najavila da će tokom godine početi sa isporukom svog električnog kamiona, modela pod imenom Semi.\ntagovi: daimler Daimler kamioni Freightliner Cascadia izdvojeno samovozeća vozila\nprethodni Francuzi predviđaju pad prodaje novih automobila u ovoj godini


Naknade za kartična plaćanja smanjene za 35 odsto – The PRESTIGE\nStudija, koju je Komisija naručila, utvrđuje da su glavni ciljevi Uredbe postignuti, jer su naknade za razmjenu potrošačkih kartica smanjene za 35% (oko 2,6 miliajrdi. eura godišnje) između 2015. i 2017. Ovo smanjenje rezultiralo je nižim naknadama za trgovce kao i pogodnostima za potrošače kroz niže maloprodajne cijene.\nNadalje, porast prekograničnih usluga kupovine i kartičnih transakcija doveo je do većeg stupena integracije tržišta.\nGlavni ciljevi Uredbe, koja je stupila na snagu 2015. godine, bili su revidiranje kolektivno dogovorenih naknada za razmjenu kartica i platnih transakcija na osnovi kartica, koje su bile vrlo raznolike, povećane i netransparentne. Te naknade predstavljale su prepreku integraciji jedinstvenog tržišta i stvorile narušavanje konkurencije, uključujući veće troškove za trgovce i kupce.\nKako je predviđeno IFR-om, Komisija će kasnije ove godine Evropskom parlamentu i Vijeću podnijeti izvještaj o primjeni same Uredbe.\nStudija će biti jedan od izvora informacija za izvještaj, zajedno s povratnim informacijama i ocjenama zainteresovanih strana od nadležnih državnih tijela za sprovođenje.


Odloženo gostovanje trupe Akrama Kana za oktobar na BFI\nTanjug 13. februara 2021. 16:44\nBEOGRAD – Predstava “Nadmudrivanje đavola” kompanije Akrama Kana iz Londona, koja je trebalo da gostuje u aprilu na Beogradskom festivalu igre (BFI) u Sava centru odložena je za jesen, odnosno 1. oktobar u Srpskom narodnom pozorištu u Novom Sadu, objavljeno je na sajtu festivala.\nLondonska plesna trupa značajnog koreografskog umetnika sastavljena je od igrača iz više zemalja, a zbog i dalje nepovoljnih okolnosti u vezi pandemije kovida 19, bila je prinuđena da otkaže celu evropsku turneju ranije planiranu za proleće.\n“Hvala Aji Jung i njenom timu na selekciji, na poverenju, na velikom radu i energiji, i pre svega na iskrenom prijateljstvu.\nMoja kompanija je na Beogradskom festivalu igre gostovala nekoliko puta, u Srbiji imamo divnu publiku.\nOtkazivanje aprilske turneje samo je jedna od teških odluka koju smo morali da donesemo u proteklom periodu.\nBeogradskom festivalu igre smo ponudili prvi datum koji smatramo mogućim za organizaciju gostovanja. Vidimo se 1. oktobra“, naveo je Kan u saopštenju koje je uputio organizaciji.\nPlesni komad “Nadmudrivanje đavola” je teatarsko delo inspirisano fragmentima 12 slomljenih glinenih ploča koje zajedno čine “Ep o Gilgamešu” – jedno od najstarijih velikih književnih dela.\n“Približavajući se kraju igračke karijere, pronašao sam novi način da igram, i to kao svoje ideje kroz tela drugih igrača, uključujući starije igrače koji nose svoju prošlost i složena emocionalna iskustva u sebi”, objasnio je plesni umetnik.\n“Ono što ostaje nepromenjeno, jeste moja strast otkrivanja starih i novih mitova u kontekstu našeg vremena”, zaključio je Kan na temu ove predstave.\nKoreograf je delio scenu i sarađivao sa mnogim poznatim kolegama iz različitih oblasti, od Nacionalnog baleta Kine i balerine Silvi Gilem, preko pisca Hanifa Kurejšija i kompozitora Stiva Rajha i Bena Frosta, čak sve do australijske pop zvezde Kajli Minog.\n“Nadmudrivanje đavola” je premijerno izvedeno u Štutgartu 2019. godine, i već iste večeri otvaranja doživelo je uspeh i ovacije publike i kritike.


San Marino: Vakcinacioni turizam uz Sputnjik lajt kao buster\nTanjug 30. januara 2022. 16:31\nSAN MARINO – Vlasti San Marina odlučile su da obnove vakcinacioni turizam nudeći strancima treću dozu ruske vakcine Sputnjik lajt protiv korona virusa, izjavio je danas Franko Kavali iz lokalnog Instituta za socijalno osiguranje.\n„Vlada San Marina donela je odluku da obnovi vakcinacioni turizam. Dakle, stranci će moći da dobiju buster dozu Sputnjik lajta. Daćemo informacije o tome kako to može da se uradi u narednim danima“, rekao je Kavali za TAS S.\nPrema njegovim rečima, uprkos činjenici da Sputnjik još nema dozvolu za upotrebu u Evropskoj uniji, čak 832 građna San Marina, koji ima nešto više od 30.000 stanovnika, opredelilo se da primi Sputnjik lajt kao treću dozu vakcine.\n„Određen je još jedan termin za revakcinaciju – 4. februar i primili smo nekoliko stotina prijava“, rekao je Kavali.\nKada je završena nacionalna kampanja vakcinacije u San Marinu, zemlja je počela da prima strane turiste koji su bili voljni da se vakcinišu ruskom vakcinom i to plate.\nUkupno je oko 2.000 ljudi iz različitih zemalja vakcinisano Sputnjikom V.\nOd 22. decembra 2021, San Marino koristi Sputnjik lajt kao buster vakcinu.


Intenzivna funkcionerska kampanja, veće učešće državnih funkcionera u stranačkim aktivnostima nego u prethodnim izbornim ciklusima i medijska dominacija Aleksandra Vučića i njegove liste kroz kombinaciju funkcionerske kampanje, izjava i gostovanja na TV-u i oglašavanja, glavne su karakteristike prve četiri nedelje od raspisivanja parlamentarnih izbora, pokazalo je danas predstavljeno istraživanje Transparentnosti Srbija.\nŠto se ovih odlika tiče, u praksi se ništa nije promenilo nakon 3. marta i raspisivanja predsedničkih izbora. Takođe, dosadašnji tok kampanje pokazuje da izmene zakona, usvojene početkom godine, nisu dovele do promene postupanja funkcionera, saopštio je saradnik TS Zlatko Minić na konferenciji za novinare u Medija centru.\nOn je istakao da je ukupni broj promotivnih aktivnosti za 26 funkcionera iz uzorka, u prvih 26 dana kampanje, bio za 58 odsto veći nego u istom periodu pre godinu dana, kada nije bilo izbora. Dodao je da je broj promotivnih aktivnosti 10 najaktivnijih funkcionera više nego udvostručen – povećan je za 118 odsto.\nKao i u nekoliko prethodnih izbornih ciklusa, najagilniji je bio Goran Vesić sa 32 promotivne aktivnosti, dvostruko više nego pre godinu dana. Vanja Udovičić je u ovom periodu imao 28 promotivnih aktivnosti, što je do sada nezabeležen rast u odnosu na uporedni neizborni period, s obzirom na to da je tada imao samo jednu takvu akciju, naveo je Minić.\nI u ovoj kampanji zabeleženo je „kombinovanje“ funkcionerske kampanje i stranačkih aktivnosti – funkcioneri u nekom mestu borave na promotivnoj aktivnosti, kao državni zvaničnici, a potom održe stranački miting. Takve kombinacije bile su karakteristične za predsednika Srbije i SNS-a Aleksandra Vučića. On je za ovih 26 dana imao 11 promotivnih aktivnosti – otvaranja objekata ili polaganja kamena temeljaca od toga samo u prošloj nedelji šest, ukazao je on.\nProgramski direktor TS Nemanja Nenadić izjavio je da je, iako se za predsedničke i parlamentarne izbore 2022. Iz budžeta izdvaja najveća suma novca do sada (oko 15,7 miliona evra), u prve tri nedelje kampanje potrošeno manje od 10% tog novca, a kampanju je u značajnijem obimu vodila samo SNS, koja je u ovom periodu imala oglašavanje na TV stanicama i FB vredno najmanje 600 hiljada evra.\nZapažen je značajan porast oglašavanja na društvenim mrežama, koje nije adekvatno regulisano. Većina TV stanica je poštovala zakonsku obavezu objavljivanja cenovnika, ali je zakonodavac propustio da takvu obavezu propiše i za oglašavanje u drugim vrstama medija, rekao je Nenadić i naveo da je u prve tri nedelje kampanje za parlamentarne izbore jedino SNS emitovala oglase na TV stanicama, iako je u to doba već bilo proglašeno još deset izbornih lista.\nKao je ocenio, to se može povezati sa činjenicom da većina partija ne raspolaže značajnim sredstvima i da se oslanja na budžetske dotacije koje će stići tek pet dana nakon što bude utvrđen spisak svih učesnika izbora.\nPrema procenama Transparentnosti Srbije, ukupna vrednost reklama SNS u tom periodu bila je između 61 i 86 miliona dinara (517.000 do 728.000 evra). Procena varira zato što u ovom trenutku nije poznato da li će ova partija steći pravo na maksimalne količinske popuste. U istom periodu zabeleženi su zakupljeni termini SPS na dve kablovske TV stanice, kao i jedan zakupljeni termin narodnog poslanika Vladimira Đukanovića na TV Happy, ali za ovu vrstu oglašavanja nisu objavljeni cenovnici.\nNenadić je rekao da će za finansiranje kampanje biti iz budžeta ukupno plaćeno 922 miliona dinara za parlamentarne i još toliko za predsedničke izbore. Najveći deo tih gotovo 15,7 miliona evra pripašće onim listama koje pređu cenzus i predlagaču pobednika na predsedničkim izborima. Ipak, i novac koji će dobiti manje uspešni učesnici u izbornoj trci nije nimalo zanemarljiv i omogućiće vidljivu kampanju.\nS obzirom na to da je broj kandidata i listama manji nego što je bio na ranijim izborima (trenutno 16 izbornih lista i najviše 8 predsedničkih kandidata), čak i one partije i koalicije koje ne pređu cenzus, ali osvoje barem jedan odsto glasova, dobiće iz budžeta 588.000 evra za kampanju. Stranke koje imaju predsedničkog kandidata i uspeju da pređu magičnih tri odsto dobiće ukupno 738.000 evra za kampanju, a one koje osvoje 30 mandata milion i 152.000 evra. Ukoliko neka lista osvoji polovinu mandata u Skupštini a njen kandidat pobedi već u prvom krugu predsedničkih izbora, dobiće iz budžeta čak 7.645.000 evra, obrazložio je Nenadić.\nOn je naveo da je karakteristika ove izborne kampanje značajan porast partijske promocije putem društvenih mreža i na internetu. Prema podacima koje je objavio Facebook, vrednost direktnog oglašavanja sa raznih naloga vladajuće SNS i njenih funkcionera u proteklih mesec dana bila je blizu 80.000 evra, čemu bi trebalo pridodati i oglašavanje vredno preko 10.000 sa nekoliko naloga preko kojih se promoviše ova stranka ili kritikuju njeni protivnici (npr. „Pristojna Srbija“, „Volimo srpsku opoziciju“).\nSnimak konferencije možete preuzeti sa YT kanala TS.


Prema najnovijem izveštaju specijalizovanog sajta “Numbeo”, svaki Amerikanac sa svojom prosečnom platom živeo bi maltene kao tajkun u Rusiji pošto nema te životne namirnice, usluge, nekretnine, pa ni poroka koji nije znatno jeftiniji u zemlji čiji je predsednik Vladimir Putin. Primera radi, hleb je za više od dva dolara skuplji u SAD-u, kao i jaja. Cena mesa je u proseku viša za skoro tri dolara, a voće i povrće za oko dolar. U restoranima su razlike u ceni još izraženije pa je tako prosečan obrok skoro tri puta skuplji u američkim nego ruskim restoranima. Takođe, ni prevoz ne može da se poredi pošto je u proseku u Rusiji jeftiniji od 60 do 90 odsto u zavisnosti od toga da li se radi o lokalnom ili taksi prevozu. Prosečni automobil u Americi je skuplji za 4.000 do 6.000 dolara… Da ne pričamo o obrazovanju. Američki vrtić mesečno košta više nego dve prosečne ruske plate.\nU Rusiji izgleda vreme nije novac jer su farmerke već decenijama na ceni toliko visokoj da su čak skuplje nego u Americi. To je, zanimljivo, jedina cena iz uporedne analize “Numbea” koja je viša u zemlji “baćuški” nego u SAD-u. Farmerice su u Rusiji skuplje u proseku za tačno 12.80 dolara.\nS druge strane, u Americi se kreću čak i cene nekretnina i to između 62 i 64 procenata iznad cena u zemlji “baćuški” u zavisnosti od toga da li se radi o stanovima u ili izvan centra grada. Da bi prosečni Amerikanac svu ovu razliku u cenovniku mogao da izdrži, ima oko 3.100 dolara višu platu nego Rus.\nTako barem pokazuje specijalizovani sajt “Numbeo” čiju kompletnu statistiku predstavljamo.\nSAD vs Rusija\n- potrošačke cene u Rusiji su 56.98 odsto niže nego u SAD-u.\n- potrošačke cene uključujući i iznajmljivanje u Rusiji su 63.99 odsto manje nego u SAD-u\n- cene iznajmljivanja u Rusiji su 77.47 procenata niže nego u SAD-u.\n- cene u restoranima u Rusiji su 58.04 odsto niže nego u SAD-u.\n- cene prehrambenih namirnica u Rusiji su 63.57 odsto više nego u SAD-u.\n- lokalna kupovna moć je u Rusiji za 67.18 odsto niža nego u SAD-u.\nFoto: excel / RAS Srbija\n*Cene su izražene u američkim dolarima


Predstavljen 211. broj MAT-a | Ekonomski institut\nPredstavljen 211. broj MAT-a\n05. jun 2012 , Beograd (Ekonomski institut)\nReforme ili 125 dinara za jedan evro\nNova vlada bi odmah posle formiranja trebalo da obnovi razgovore sa Međunarodnim monetarnim fondom, jer bi to bio važan signal koji bi mogao da pokrene izvestan priliv kapitala, zaustavi depresijaciju dinara i eroziju deviznih rezervi\nPad vrednosti dinara i smanjenje deviznih rezervi samo su neke od posledica odlaganja formiranja nove Vlade Srbije, koja bi odmah posle konstituisanja trebalo da obnovi razgovore sa Međunarodnim monetarnim fondom (MMF), upozorili su stručnjaci Ekonomskog instituta na predstavljanju novog, 211. broja časopisa „Makroekonomske analize i trendovi" (MAT).\nAutori MAT-a ocenjuju da će se, ukoliko se reforme ne sprovedu, devizne rezerve i dalje smanjivati, da kurs do kraja godine dostigao nivo od 125 dinara za jedan evro, a godišnja inflacija između devet i deset procenata.\nKoordinator ovog istraživačkog projekta Stojan Stamenković smatra da "svaki dan odlaganja formiranja Vlade Srbije košta i to vrlo konkretno", a među posledicama su i pogoršanje platnog bilansa i deficit javne potrošnje iznad održivih granica.\nNova vlada bi, po Stamenkoviću, odmah posle formiranja trebalo da obnovi razgovore sa Međunarodnim monetarnim fondom, jer bi to, i pre postizanja sporazuma, predstavljalo važan signal koji bi mogao da pokrene izvestan priliv kapitala, zaustavi depresijaciju dinara i eroziju deviznih rezervi.\nKako je Stamenković ocenio, u tom slučaju bi do kraja godine bilo moguće uspostavljanje ravnoteže sa podnošljivim odstupanjem od parametara dogovorenih prilikom razgovora sa predstavnicima MMF u februaru ove godine.\nSituacija je, inače. sada alarmantna, ocenio je Stamenković, ističući da su devizne rezerve zemlje pale od kraja prošle godine do poslednjeg dana aprila za više od 1,5 milijardi evra.\nOn je precizirao da je "odbrana" kursa naročito bila izražena u poslednjoj dekadi maja. "Kurs (evra) je za pet meseci povećan za 12 procenata, dalje je nastavljeno njegovo povećanje pa je tako u petak, prošle sedmice, uz rekordnu intervenciju Narodne banke Srbije od 89 miliona evra, kurs evra u odnosu na dinar povećan na rekordnih 12,47 odsto od početka godine", naveo je Stamenković.\nUkazao je i da je pad vrednosti dinara posebno izražen nakon 20. maja, kada su održani predsednički izbori, što upućuje na to da su dešavanja u političkoj sferi uticala na percepciju stranih investitora i kreditora. "Do 21. maja ove godine, kurs evra je povećan za 10,6 odsto, a od toga dana do danas ukupno povećanje je 12,5 odsto", rekao je Stamenković i naveo da su devizni prilivi u zemlju više nego skromni, jer su investitori "rezervisani".\nStamenković je podsetio da su, dok su trajali pregovori sa Međunarodnim monetarnim fondom (MMF), ekonomisti predvideli da će pri rastu bruto domaćeg proizvoda (BDP) od pola procenta doći do povećanja kursa evra do kraja godine za oko 10 odsto, odnosno do 116 dinara za jedan evro.\nTaj limit je, međutim, već sada dostignut, ukazao je Stamenković na razmere problema sa kojim se suočava naša zemlja. "Sve ove priče o rastu standarda i novim radnim mestima udaljavaju od realnosti i svode se na opšta mesta u političkom marketingu", kaže ovaj ekonomista.\nPrema njegovom mišljenju, od kratkoročnih mera potrebni su - povećanje poreza na profit preduzeća, poreza na dodatu vrednost a istovremeno na rashodnoj strani zamrzavanje plata u javnom sektoru i penzija, ili eventualo diferencirano smanjenje.\nTrebalo bi razmotriti i smanjenje plata u agencijama, odnosno svođenje njihovog nivoa na zarade u javnoj upravi. "Ukoliko se to ne dogodi i ne dođe do fiskalne konsolidacije sledi scenario koji niko ne želi da se dogodi", rekao je Stamenković.\nOn je ocenio da će se zamrzavanja plata i penzija dogoditi kroz inflaciju, da neće biti rasta BDP-a od 0,5 odsto u ovoj godini a da će devizne rezerve u 2012. godini opasti za više do tri milijarde evra.\nUkoliko se ne bi sprovele reforme, sličan scenario bi se nastavio i u 2013. godini kada bi bilo potrebno smanjiti javnu potrošnju za četvrtinu ako ne bude mogućnosti da se jaz popuni povećanjem prihoda, kazao je Stamenković.\nUrednik MAT-a Vladimir Vučković kazao je da je primetno da postoji snažan pritisak na deviznom tržištu i nepoverenje u dinar, istakavši da te loše tendencije može da spreči "samo odgovoran okvir ekonomske politike". "Zbog toga je bitno da imamo formiranje odgovorne vlade što pre i jednog ozbiljnog, odgovornog okvira za ekonomsku politiku", rekao je on.\nUkoliko do toga ne dođe, kako je ocenio Vučković, "onda ćemo verovatno i dalje imati pritiske i kupovinu evra raspoloživim dinarima".\nKada je reč o ostalim ekonomskim kretanjima, industrijska proizvodnja u Srbiji u aprilu je ostvarila blagi desezonirani rast od 1,1 odsto u odnosu na mart, što je dobar signal, ali je još uvek rano za nedvomisleno optimistične ocene, rekao je Vučković.\nOn je ukazao da su aprilski podaci o industrijskoj proizvodnji nešto bolji nego u martu, a u okviru toga je i prerađivačka industrija, koja je najveći i najbitniji sektor, ostvarila rast za 0,7 odsto. "Sada, kada pogledamo liniju trenda, vidimo da ona više nije opadajuća i da je u suštini stagnatna", naveo je on.\nVučković je ukazao i na važnost činjenice da je prerađivačka industrija konačno izašla u pozitivnu zonu pri međugodišnjem poređenju i sada je za 0,1 odsto veća od proizvodnje u aprilu 2011.\nKako je istakao, to su naznake boljih rezultata industrijske proizvodnje, ali je rano za optimizam. Jer, u prva četiri ovogdišnja meseca industrijska proizvodnja i dalje ima visok kumulativni pad od 4,7 odsto, a prerađivačka industrija pet procenata, u poređenju sa istim lanjskim periodom.\n(Prema pisanju Tanjuga, 05. jun 2012.)\nPrezentacija MAT-a, broj 211\nVideo-zapisi sa konferencije za novinare


Ako si završio Elektrotehnički fakultet i nisu ti strani:\nkreativnost i disciplina\nposvećenost poslu i brzo učenje,\nodgovornost i spremnost na timski rad,\ni ako želiš da se zaposliš u stabilnoj domaćoj firmi, koja koristi savremenu opremu i softverske alate i učestvuje na velikim investicionim projektima prijavi se na office@itinzenjering.com\nTrenutno slobodna radna mesta:\nRukovodilac tehničkog sektora,\nInženjer tehničke operative\nLink ka infostud objavi.\nU aprilu 2021. u RB „Kolubara“ na površinskom kopu „Tamnava Istočno polje“ puštena je u rad kompletno nova pogonska stanica tračnog transportera B=1600, E2.\n„IT Inženjering“ je kao partner „Siemensa“ Beograd, a za potrebe “Energotehnike Južna Bačka“ Novi Sad realizovao:\nnabavku i integraciju elektro opreme,\nizradu korisničkog PLC i HMI softvera,\nispitivanje i puštanje mašine u rad i\ndokumentaciju izvedenog stanja.\nU januaru 2021. u RB „KOLUBARA“ na PK „Tamnava Istočno Polje“ puštena je u rad kompletno nova mobilna raspodelna stanica MRS1800.\nTest vremenske raspoloživosti je uspešno izveden sa postignutom raspoloživošću od 99.1% bez otkaza na elektro opremi.IT Inženjering je kao podizvođač preduzeća Energotehnika Južna Bačka, realizovao nabavku opreme, montažu opreme, izradu upravljačkog softvera, ispitivanje i puštanje mašine u rad.\nU decembru 2020. u RB „KOLUBARA“ na PK „Tamnava Zapadno Polje“ puštena je u rad kompletno nova pogonska stanica B=1600 – E1.\nU periodu od septembra 2019. do februara 2020. IT Inženjering Beograd kao podizvođač preduzeća „Ogranak ABB Autoamtion Gmbh “ Beograd je pružio tehničku podršku u testiranju i puštanju u rad „CQMS“ sistema za upravljanje kontrolom kvaliteta uglja u JP EPS, Ogranak RB “Kolubara”.\nIT Inženjering Beograd je učestvovao u korekciji softvera za monitoring kvaliteta uglja, kao i puštanju u rad i testiranju funkcionalbnosti složene opreme neophodne za funkcionisanje sistema.\nDana 31. 01. 2020. godine u JP EPS, Ogranak RB „KOLUBARA“ na PK „Tamnava Zapadno Polje“ pušten je u rad rekonstruisani i modernizovani bager dreglajn EŠ6/45 – Pogonski broj 4.\n„IT INŽENJERING“ Beograd je time završio i treći dreglajn sa kompletno modernizovanom elektroopremom baziranom na modernoj Siemensovoj opremi SINAMICS S120 i SIMATIC.


RTRS dobitnik nagrade za odgovorno i angažovano novinarstvo, Cvijanović ličnost godine – Kakanj-X\nRadio-televizija Republike Srpske (RTRS) dobitnik je nagrade za odgovorno i angažovano novinarstvo.\nLaureat ovogodišnje prestižne nagrade “Kapetan Miša Anastasijević” za Republiku Srpsku, kao ličnost 2018. godine, je predsjednica RS Željka Cvijanović, piše Istinito.com.\nNagrada za životno djelo biće dodijeljena direktoru bijeljinske kompanije Orao Milanu Prici, a nagrada za najbolju lokalnu samoupravu u RS dobiće načelnik Dervente Milorad Simić.\nGeneralni direktor UKC RS Vlado Đajić nagrađen je za savremeni koncept u zdravstvu, dok je najbolji partner u regionu predsjednik kompanije “Antunović”, Tomislav Antunović.\n“Eko toplane” Banjaluka su proglašene najboljim projektom u RS, a Slavenko Ristić, generalni direktor TRZ Bratunac najboljim menadžerom u RS.\nNajbolji menadžer u javnom i privatnom preduzetništvu je gradonačelnik Zvornika Zoran Stevanović, a najbolji brend u RS ima “Farmavit”, fabrika za preradu bijelog luka iz Ljubinja.\nNajbolji porodični biznis u RS ima SZR “Dado” iz Dervente, dok je lider održivog razvoja kompanija “Nešković” iz Bijeljine.\nMeđu nagrađenima su i dekan Ekonomskog fakulteta iz Banjaluke prof. dr Stanko Stanić, za prosperitet visokog obrazovanja i Srpsko pjevačko društvo “Jedinstvo” iz Banjaluke za tradiciju i visoke umjetničke domete.\nPrestižna nagrada “Kapetan Miša Anastasijević” dodjeljuje se svake godine u organizaciji “Media Inventa” iz Novog Sada za 21 privrednog i društvenog subjekta u RS, koji se ističu u preduzetništvu i stvaralaštvu.\nOve godine nagrade će biti uručene 18. decembra u Narodnom pozorištu RS.


Salesforce - M&I Systems, Co. Group - Vaš partner za digitalnu transformaciju\nPočetna ► Partneri ► Salesforce\nM&I Systems Group je licencirani partner kompanije Salesforce od 2020. godine. Sa specijalizovanim timovima za Service Cloud, Sales Cloud, Marketing Cloud i Community Cloud, primenjujemo svoja znanja i stručnost na rešenjima za domaće i internacionalne klijente, omogućavajući im sveobuhvatan i jednostavan pristup svim segmentima njihovog poslovanja, i sinhonizujući procese u skladne i visokooperativne sisteme.\nSalesforce već dugi niz godina drži vodeću poziciju kao najbolja CRM (Customer Relationship Management) platforma na svetu, zahvaljujući vizionarskom pristupu i strateškim pravcima razvoja. Kompanija je svoju diferencijaciju na tržištu postigla sinergijskim pristupom i aktivnim uključivanjem svojih poslovnih korisnika i zajednice u razvoju platforme.\nBez obzira na industriju poslovanja, potrebe savremenog tržišta nameću modifikaciju poslovnih modela i digitalnu transformaciju kompanija. Automatizacijom procesa i dostupnošću alata za upravljanje podacima, povećava se produktivnost i tržišna konkurentnost, a smanjuju se troškovi nepotrebnih procedura.\nUvođenjem Salesforce rešenja svi podaci jednog sistema se ažuriraju i čuvaju na Cloud-u, a pristup njima imaju svi timovi, u bilo kom trenutku, sa bilo koje lokacije. Umrežavanjem komunikacije i informacija, stiče se uvid u celokupno poslovanje sa mogućnošću blagovremene reakcije.\nStrateški pristup za uspeh\nIstraživanja pokazuju da se čak 91% korisnika okreće brendovima koji personalizuju svoje proizvode i usluge.\nU savremenom poslovanju, strateška odluka koja pravi razliku u pozicioniranju na tržištu je preusmerenje celokupnog poslovanja na slušanje potreba korisnika, dok sam proizvod postaje nešto što se podrazumeva. Ovakav pristup (customer-centric approach) pored kontinuiranog razvijanja proizvoda, procesa i prodaje, podrazumeva sagledavanje i unapređivanje sva tri aspekta, ali iz perspektive krajnjeg potrošača.\nKako bi korisnik doživeo jedinstveno i personalizovano iskustvo, M&I Systems Group implementira Salesforce alate koje omogućavaju kompanijama holistički, takozvani “360 stepeni” pristup poslovanju, kao i uvid u korisničko putovanje na osnovu kojeg se donose dalje strateške odluke. Kreiranje ovakvog ekosistema je primenjivo na svaki tip i veličinu kompanije. Sinhronizovanjem svih timova u okviru sistema obezbeđuje se blagovremen protok informacija i njegovo bešumno funkcionisanje.


U petak konstitutivna sednica Skupštine grada Zaječara\nPredsednik Skupštine grada Zaječara iz prethodnog saziva Stefan Zankov zakazao je za petak, 2. jun 2017. godine konstitutivnu sednicu Skupštine. Na dnevnom redu naći ce se izbor članova verifikacionog odbora, potvrdjivanje mandata odbornika Skupštine grada Zaječara, izbor predsednika Skupštine, izbor gradonačelnika Zaječara, zamenika gradončelnika i ostalih organa vlasti. Sednicom će predsedavati...Više\nPročitaj više o U petak konstitutivna sednica Skupštine grada Zaječara\nBoško Ničić postavio uslove za koaliciju sa SNS-om (VIDEO)\nKao što je ranije najavljeno, Grupa građana "Boško Ničić-Pokret za krajinu" u polupraznoj sali Pozorišta Timočke krajine "Zoran Radmilović" večeras je organizovala skup na kome su građani i članovi ove grupe izneli svoje mišljenje o tome ko treba u narednom periodu da vodi grad Zaječar. U uvodnom delu Boško Ničić je izneo četiri moguće opcije nakon održanih lokalnih izbora i govorio o...Više\nPročitaj više o Boško Ničić postavio uslove za koaliciju sa SNS-om (VIDEO)\nDr Ristović: Spremni smo da preuzmemo vođenje grada (VIDEO)\nNakon završenih lokalnih izbora u Zaječaru i već poznate raspodele broja mandata dr Nenad Ristović zahvalio se građanima koji su izašli na izbore. Dodao je da do danas nisu ulazili u pregovore jer su čekali da Gradska izborna komisija objavi rezultate. Ukoliko se Srpska napredna stranka i Grupa građana "Boško Ničić - Pokret za krajinu" ne dogovore, spremni su da preuzmu vođenje grada, rekao je...Više\nPročitaj više o Dr Ristović: Spremni smo da preuzmemo vođenje grada (VIDEO)\nPosmatračka misija CRTA “Građani na straži” danas je pratila izbore u Zaječaru. Evo šta nam je rekao Raša Nedeljkov nakon zatvaranja biračkih mesta:Više\nPročitaj više o CRTA analizira izborni dan u Zaječaru (VIDEO)


EU uplatila 24 miliona evra za podršku Kosovu - Kosovo Online\nEU uplatila 24 miliona evra za podršku Kosovu\n23. Decembar 2020. • 13:46\nKosovskom trezoru uplaćeno je u decembru ove godine 24,05 miliona evra kao budžetska pomoć koju je obezbedila Evropska komisija i to je deo ukupne pomoći EU za ublažavanje uticaja kovida-19, podršku modernizaciji kosovske javne uprave i jačanje upravljanja javnim finansijama, prenosi RTK.\nOvaj medij navodi da će EU nastaviti da podržava Kosovo potrebnim finansijskim sredstvima za ublažavanje socijalno-ekonomskog uticaja krize izazvane kovidom-19 na stanovništvo i preduzeća na Kosovu.\n„Kosovo i EU još uvek su usred pandemije. Kroz ove isplate budžetske podrške, pomažemo Kosovu da preduzme neophodne korake u borbi protiv pandemije, pomažemo u stabilizaciji javnih finansija, pružamo podršku malim preduzećima i građanima kojima je potrebno da se izbore sa finansijskim poteškoćama sa kojima se suočavaju u ovoj teškoj situaciji. Stojimo uz narod Kosova “, izjavio je Komesar za proširenje Oliver Varhelji.\nBudžetska podrška je oblik podrške EU, gde se nagrađuje napredak koji su vlade postigle u sprovođenju strategija i postizanju ciljeva koje su sebi postavile. Prethodne isplate EU u vezi sa reformom javne uprave i upravljanja javnim finansijama u iznosu od 11,5 miliona evra i 9,97 miliona evra isplaćene su u decembru 2019., odnosno u julu 2020. godine.\nVlada je nastavila da sprovodi agendu upravljanja javnim finansijama i javnom upravom, ali mora da potvrdi svoju posvećenost ukupnim ciljevima i principima ove reformske agende, osigura da se u budućnosti ubrza tempo primene i osigura da predviđene ekonomske mere i investicije ne podrivaju makroekonomsku stabilnost na Kosovu, prenosi RTK.\nEU Evropska komisija evri Kosovo\nKosovo traži pomoć EU da bi obezbedilo vakcine protiv kovida\nKosovo sarađuje sa Evropskom unijom u cilju obezbeđivanja vakcine protiv kovida-19 što je pre moguće, piše lajmi.net\nEvropska komisija izdvojila 50 miliona evra pomoći za Kosovo\nEvropska komisija: Partnerstvo EU i SAD ključno za dijalog Beograda i Prištine


Damir je možda "Lucky Loser"\nĐoković rastužio navijače: Neće igrati - neke žrtve se moraju podnijeti!\nRus otkrio Novakovu tajnu, mediji tvrde - lapsus! Svi se pitaju da li je ovo ekskluziva ili greška?\nTrenirao Novaka do svjetskog vrha - nije moralo da bude tako: Ćerka mu ''zabranila'' da radi sa Đokovićem!\n"Novak pati, zove doktora, ali nastavi da igra": Idol joj je Federer, ali njene reči o Đokoviću su glavna tema!\nPorazi srpskih tenisera u Meksiku: Jednog je pobedio Novakov "mučitelj" iz Melburna, drugog sjajni Bugarin!\nKirjos je tu za svakog ko se bori s depresijom: Iako nas najčešće nervira, sada je pokazao da ima dobrog u sebi


HomeDRUŠTVOUnapređenje saradnje sa Crnom Gorom u oblasti obrazovanja i nauke\nUnapređenje saradnje sa Crnom Gorom u oblasti obrazovanja i nauke\n13/05/2021Redakcija BALKAN TVDRUŠTVO, Vesti, za slajder0\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić i ministarka prosvete, nauke, kulture i sporta Crne Gore Vesna Bratić razgovarali su danas o saradnji u oblasti obrazovanja i nauke i mogućnostima za njeno dodatno unapređenje.\nRužić je, nakon ovog sastanka, ocenio da ima mnogo prostora za jačanje saradnje na tom polju, koja može biti obogaćena boljim i unapređenijim sadržajima.\nPrvi potpredsednik Vlade je, takođe, ukazao i na mogućnost zajedničkog nastupa na međunarodnim projektima i čvršćeg povezivanja akademskih zajednica dveju zemalja.\nOn je preneo da je postignut dogovor o tome da se uskoro napravi sveobuhvatan predlog sporazuma o saradnji resornih ministarstava dveju zemalja.\nUpravo će taj sporazum biti jasniji orijentir u konkretnim stvarima u svim oblastima u kojima želimo da unapredimo saradnju, rekao je Ružić i dodao da je saradnju Srbije i Crne Gore moguće unaprediti do nivoa koji će biti komplementaran interesima građana dveju zemalja.\nRužić je, govoreći o zajedničkim projektima, naglasio da će se nastaviti saradnja na projektima kao što su „Erazmus plus“ i „Horizont Evropa“, ali i na kapitalnom projektu za sedam zemalja Jugoistočne Evrope u kojem Crna Gora zauzima veoma važno mesto.\nPrvi potpredsednik Vlade je objasnio da je reč o projektu koji se tiče objekta za tumorsku terapiju i biomedicinska istraživanja i predstavlja naučno-tehnološki iskorak za čitav region.\nProjekat je vredan gotovo 250 miliona evra. Ta tema je od velikog značaja ne samo za ovih sedam zemalja, nego i za našu bilateralnu saradnju, istakao je Ružić.\nOn je naveo i da je međuuniverzitetska saradnja na izuzetnom nivou, kao i da je na sastanku bilo reči i o organizovanju letnjih i zimskih škola i edukativnih kampova i definisanju baze eksternih evaluatora za projekte.\nSagovornici su ocenili da su današnji razgovori bili izuzetno sadržajni i izrazili uverenje da će dve države razvijati najbolje moguće odnose kada je u pitanju i prosvetna, naučna i tehnološka saradnja.\nBratić je izrazila zahvalnost Vladi Srbije na prilici da se zajednički uspostavljaju prisniji i bolji odnosi na višestruku korist obeju strana.\nUverena sam u to da, deleći kulturni prostor, delimo i kolosalno bogatstvo koje zajedno moramo štititi i negovati, naglasila je ona, izrazivši zadovoljstvo zbog toga što je sa Ružićem razgovarala o zajedničkim strategijama delovanja i programima rada.\nNajbolji odnosi su prioritet i to je stav koga se decidirano držimo. Volela bih da kolege iz Srbije uskoro vidim u Crnoj Gori, navela je ministarka.\nČestitka ministarke pravde povodom Ramazanskog bajrama


KFOR POSTAVIO BARIKADE KOD VISOKIH DEČANA: Blokirani nezakoniti radovi na izgradnji puta pored SRPSKOG MANASTIRA (FOTO)\nzoran kostadinovic\t 09.07.2021. 10:41h 11:33h\nKfor je postavio nove barikade kod manastira Visoki Dečani kako bi srpsku svetinju zaštitio od nezakonitih radova na izgradnji puta Dečani-Plav!\nIz Kfora poručuju da su nove barikade postavljene pre nekoliko dana u svrhu zaštite manastira Visoki Dečani.\n- Radovi su blokirani jer nisu poštovani uslovi dogovoreni u fazi projektovanja za izvođenje radova od strane kompanije izvođača i to posebno u pogledu poštovanja zakona o posebnim zaštićenim područjima - navode iz Kfora i dodaju da zakon ima za cilj zaštitu od bilo kakvog razvoja ili aktivnosti koja može oštetiti istorijski ili kulturni kompleks.\nRadovi u toj oblasti prema navodima Kfora biće nastavljeni nakon rešavanja tehničkih problema.\n- Sve lokacije verskog i kulturnog nasleđa vredne su za sve ljude na KiM i svi bi trebalo da doprinesu njihovom očuvanju - navodi se u saopštenju.\nGradonačelnik Dečana Baškim Ramosaj rekao je da je obavešten o postavljanju novih barikada u blizini manastira i insistira da se barikade u potpunosti uklone.\n- Oduvek sam insistirao da se barikade u potpunosti uklone. Pre nekoliko dana došli su kod mene u kancelariju i obavestili me da će ukloniti betonske piramide, kakve su bile pre, ali zbog situacije i konteksta sa manastirom rekli su mi da ih ne mogu ukloniti u potpunosti i da će postaviti neke barikade nove od drveta gde je rečeno da će saditi cveće - rekao je Ramosaj.\nVlasti lažne države Kosovo, podsetimo, uprkos eksplicitnoj zabrani gradnje magistralnih i tranzitnih puteva kroz specijalne zone, nastoje da izgrade put koji prolazi tik pored manastira i na taj način zapravo uzurpiraju imovinu Visokih Dečana i praktično uništavaju zaštićeno područje koje je u vlasništvu Srpske pravoslavne crkve.\nKfor je prošlog leta takođe zaustavio radove na izgradnji spornog puta.\nVUČIĆ POVODOM UPADA U DEČANE: Tražićemo trajno obustavljanje radova u zoni manastira! Zaštita srpske svetinje prioritet\nKANCELARIJA VLADE SRBIJE OSUDILA RADOVE KOD VISOKIH DEČANA: Antihrišćanska kampanja na Kosovu\nALBANCI SKRNAVE VISOKE DEČANE: Srpska svetinja IZUZETNO UGROŽENA, ministarstvo PISALO UNESKU\nKiMKosovo i MetohijaKforVisoki DečanibarikadeBaškim Ramosaj


POJAČANA KONTROLA VOZAČA BICIKLA I TROTINETA | RTV Slobomir\nPOJAČANA KONTROLA VOZAČA BICIKLA I TROTINETA\nPripadnici Policijske uprave Banjaluka će u okviru preventivne kampanje republičkog Ministarstva unutrašnjih poslova "Vozi oprezno – putuj bezbjedno" od danas do nedjelje, 26. jula, pojačano kontrolisati učesnike u saobraćaju sa akcentom na vozače bicikala, mopeda, lakih motocikala, motocikala i električnih trotineta.\n- S obzirom na to da je u proteklom periodu evidentirana saobraćajna nezgoda sa posljedicama po lica u kojoj je dijete upravljalo električnim trotinetom, kao i da ih se u saobraćaju koristi sve veći broj, napominjemo da njihov pojam nije zakonski definisan, te da se ovi trotineti smatraju sredstvima za igru i zabavu. Mogu se koristiti na privatnim posjedima i na površinama za igru, te izuzetno na trotoarima ukoliko se kreću brzinom ljudskog hoda i na način da ne ugrožavaju pješake - navode iz ove uprave.\nIz uprrave ističu da će električni trotineti, koji se koriste suprotno zakonskim propisima, biti privremeno oduzeti.\n- Pažnja će biti usmjerena i na vozače bicikala, jer su evidentirani česti njihovi prekršaji koji se odnose na vožnju trotoarom, kao i na činjenicu da prilikom prelaska pješačkog prelaza ne silaze sa bicikla. Uz to, od prvog sumraka ne nose svjetloodbojne prsluke, a na javnom putu bicikla voze djeca mlađa od 12 godina - navode iz ove uprave.


RTS :: Da li rodno neutralne lutke ruše stereotipe ili zbunjuju decu\nZdravlje Da li rodno neutralne lutke ruše stereotipe ili zbunjuju decu\npetak, 22. okt 2021, 08:56 -> 09:07\nBespolne lutke koje su hit u svetu stigle su i u Srbiju, što je dovelo do polemike o tome kako ovakve igračke utiču na decu. U pitanju su lutke koje mogu biti i muško i žensko, a kompanije koje ih proizvode tvrde da time žele da rade na uklanjanju rodnih stereotipa. I dok se jedni tome raduju, drugi brinu da bi to moglo negativno da utiče na razvoj dece i da ih, u najmanju ruku zbunjuje.\nNekada zgodna, dugokosa lutka plave kose, danas lutka koja istovremeno može biti i dečak i devojčica.\nProizvođači igračaka tvrde da se ovim rodno neutralnim lutakama ruše predrasude i rodni stereotipi.\nSvest o identitetu deca razvijaju već u drugoj godini života, pa ovakve igračke ne mogu da zbune mališane, tvrde stručnjaci.\n„Bitan je kontekst u kome se odvija igra i da li je moguća igra i zavisno od tog konteksta mi zapravo dajemo značaj igračkama. Ovo je više najava za odrasle u kom pravcu će se kretati neka očekivanja od socijane sredine“, objašnjava psiholog Branka Tišma.\nPrema njenim rečima, igračke nam posreduju jedno socijalno okruženje i neku vrstu očekivanja: „U tom slučaju ako se podudare i ako se deci na tom ranom uzrastu budu postavljali takvi zahtevi da ne razlikuju pol onih koji ih okružuju, a te razlike su vrlo jasne, u našem izgledu, u našem ponašanju, po sekundarnim seksualnim karakteristikama, deca ih vrlo jasno uočavaju, znači to može biti zbunjujuće“.\nMatija Stefanović iz LGBT udruženja „Da se zna“ smatra da je dobro što su takve lutke počele da se proizvode.\n„Mislim da su te igračke, čak daleko primerenije deci nego što su hiperseksualizovana Barbika, ili Ken. Takođe mislim da je jako zdravo da kompanija koja proizvodi barbike ruši sopstvene stereotipe o plavim, zgodnim, našminkanim lutkicama. Jedina poruka koju deca mogu od njih da prime to je da različiti ljudi mogu da nose različite frizure i da se oblače na različit način“, kaže Stefanović.\nPrva rodno neutralna lutka proizvedena je 2019. godine, ubrzo su počele da se prodaju širom sveta, a kod nas se trenutno mogu kupiti jedino preko interneta.


U Parlamentu FBiH usaglašeno ograničenje rasta cijena struje na maksimalnih 20 posto\nNa večerašnjoj, vanrednoj sjednici Predstavničkog doma Parlamenta FBiH usaglašen je prijedlog zakona o dopuni zakona o električnoj energiji, koji je jučer usvojen u Domu naroda Parlamenta FBiH.\nNa maratonskoj sjednici na kojoj je bilo više replika nego diskusije, za ovaj zakon glasalo je 77 delegata, jedan je bio protiv i jedan uzdržan.\nFederalni ministar ministar energije, rudarstva i industrije Nermin Džindić je rekao da je već objašnjeno zašto je bitno da ovo povećanje bude više od 50 posto.\n“Ovim ćemo Elektroprivredu dovesti u jedan težak položaj. Ne kažem da je neizvodiv, ali bit će težak”, kazao je Džindić\nPodsjećamo Dom naroda Parlamenta Federacije BiH je na jučer održanoj vanrednoj sjednici, usvojio Prijedlog zakona o dopuni Zakona o električnoj energiji u Federaciji BiH.\nSuština donesenog zakonskog rješenja je osigurati Vladi Federacije BiH pravni temelj za donošenje interventnih mjera u slučaju poremećaja na tržištu električne energije, odnosno mehanizam kojim može ograničiti rast cijena električne energije te na taj način utjecati i na privredu koja bi teško izdržala teret poskupljenja koja su najavljena iz JP “Elektroprivrede“ BiH.\nNo, zbog amandmana delegata Elmedina Konakovića i Anera Žuljevića Dom naroda FBiH usvojio je dugačiji tekst Zakona o električnoj energiji u odnosu na Predstavnički dom.\nU tekstu koji je usvojen na Predstavničkom domu stoji da Vlada treba reagovati ukoliko dođe do poskupljenja većeg od 50 posto, međutim, jučer je na Domu naroda usvojen tekst u kojem je ta granica za reagovanje Vlade FBiH pomjerena na 20 posto.\nU međuvremenu iz Elektroprivrede BiH su danas poručili da ukoliko dopune zakona koje su usvojene u Domu naroda, uz amandmane zastupnika, u istom tekstu budu odobrene i u Predstavničkom domu, amandmani će biti “u potpunosti neprovodivi i neće voditi rješenju problema zbog pravnih nejasnoća koje sadrže”.\n“Provedba dopuna zakona uz uložene amandmane za JP Elektroprivreda BiH znače poslovanje s gubitkom u iznosu od 85 miliona KM u narednoj godini”, poručili su iz Elektroprivrede BiH.\nOčekuje se da bi ovaj zakon mogao stupiti na snagu najranije 8. januara 2022. godine.


► Princ Čarls: Klimatska kriza će "pomračiti" uticaj pandemije\n"Bez brze i neposredne akcije, na nivou i tempom bez presedana, propustićemo priliku" da stvorimo "održiviju i inkluzivniju budućnost", rekao je u snimljenoj poruci koja će biti emitovana na početku Klimatske nedelje u ponedeljak u Njujorku, u SAD.\n"Drugim rečima, globalna pandemija je upozorenje koje ne možemo ignorisati", nastavio je 71-godišnji princ, dugogodišnji pristalica ekološke borbe.\nEkološka "kriza postoji već previše godina - osuđivana, ocrnjena i negirana", ukazao je on. "Ona sada postaje opšta katastrofa koja će pomračiti uticaj pandemije novog koronavirusa".\nU januaru, pre no što se svetska elita okupila na Svetskom ekonomskom forumu u švajcarskom Davosu, princ Čarls je zazvonio na uzbunu zbog klimatskih promena, a zatim se sastao s mladom klimatskom aktivistkinjom Gretom Tunberg.\nU pandemiji koronavirusa umrla je najmanje 1.105.691 osoba u svetu od kada je izbila bolest u Kini krajem decembra, a najmanje 39.368.710 je zaraženo, prenela je danas agencija Frans pres novi...\nMinistarstvo: Još dvoje preminulo od koronavirusa, 265 novozaraženih\nDve osobe preminule su od koronavirusa, a novozaraženih je 265, saopštilo je Ministarstvo zdravlja u izveštaju za protekla 24. časa.


Bivši trener Partizana progovorio o haosu u Bajernu! - Sportske.net\nBivši trener Partizana progovorio o haosu u Bajernu!\nU redovima Bavaraca ne cvetaju ruže, toga je svestan i bivši fudbaler ove ekipe.\nBukiji promenili kvote, novi izazivač za Real, dežurni finalisti otpisani!Anćeloti ponovo u Premijer ligi?Kreće LŠ, ovo su sastavi za večeras! Đurđević starter!Vežite se - Bajern već ima novog trenera i nije mogao da izabere boljeg!Anćeloti: "Bolji smo nego prošle sezone"\nBajern je ove sezone upisao četiri trijumfa i poraz, ako u trijumfe računamo i pobedu posle penala u finalu Superkupa protiv Borusije.\nBundesligu su otvorili sa dva trijumfa, a onda je usledio šok protiv Hofenhajma i poraz na strani protiv ekipe talentovanog trenera Julijana Nagelsmana.\nU Ligi Šampiona su počeli trijumfalno, savladan je Andreleht sa 3:0.\nIpak, igra Bajerna nije na očekivanom nivo, a poraz od Hofenhajma samo je dokaz tome.\nSvestan da nešto ne štima u redovima ekipe iz Minhena, proslavljeni nemački fudbaler Lotar Mateus dao je izjavu za medije.\nOn je upozorio Karla Anćelotija da se Bavarcima sprema haos, ako Italijan ne preduzme ništa povodom discipline u ekipi.\n"Dugo ovakav nemir nije vladao u Bajernu. Procesi ne funkcionišu na terenu i ne možete biti zadovoljni nastupima ove sezone", izjavio je nekadašnji trener beogradskog Partizana.\nMinulih nedelja svoje frustracije su iskazali i nezadovoljni igrači Bajerna, u izražavanju nezadovoljstva prednjačili su Levandovski i Miler.\nPoljak je još krajem minule sezone bio navodno ljut na saigrače što mu nisu pomogli da dobije "Zlatnu kopačku" Bundeslige, a ovog leta je izrazio nezadovoljstvo radom Bavaraca na transfer pijaci.\nŠto se tiče Milera, on je frustriran jer ove sezone nije kompletirao nijedan meč u dresu Bajerna.\nKritike na račun kluba i igre tima dolaze i od iskusnog Arjena Robena, koji pre svega nija zadovoljan nastupao protiv Anderlehta, uprkos pobedi od 3:0.\n"Navijači zaslužuju više", kratak je bio Roben.\nMatues, koji je sa Bajernom osvojio sedam titula prvaka Nemačke, veoma je zabrinut.\n"Anćeloti mora da bude strog sada. Strožiji nego u prethodnih godinu i po dana. U suprotnom imaćemo totalni haos vrlo uskoro. Ne znam da li je voljan da to uradi, ili možda to već radi na neki način.\nOn mora da priča sa timom. Mora dobro da ih pripremi i da poradi na načinu na koji igraju. Mora da disciplinuje svoje igrače i da se bori protiv svega što bi stalo na put uspeha. Ako je neophodno, moraće da pošalje igrače i na tribine takođe", jasan je Nemac.


Marej: Ne znam kako sam uspeo da pobedim Novaka :: Sportal\nMarej: Ne znam kako sam uspeo da pobedim Novaka\nEndi Marej je novi junak Britanije: posle 77 godina je njihov teniser osvojio trofej Vimbldona, a on je to uspeo pobedivši u finalu Novaka Đokovića sa 6:4, 7:5, 6:4, nakon čega nije krio ni suze ni oduševljenje, a poslednjeg gema skoro i da se ne seća.\n"Teško je bilo za gledanje, a tek igrati. Toliko mečeva smo odigrali, znaju svi kakav je borac i da može da se vrati iz neverovatnih situacija, malo je falilo da to uradi i sad", rekao je Marej.\nBritanska javnost je 77 godina čekala na trijumf domaćeg tenisera, što je Mareju bio dodatni pritisak.\n"Mogu da shvatim koliko su svi želeli ovaj trijumf i nadam se da ste uživali, dao sam sve od sebe", poručio je Marej, koji je zaboravio da podeli radost sa mamom Džudi kada je otišao do svog boksa.\n"Mama se prošunjala iza mene, ali je bila sve vreme sa mnom. Imam sjajan tim, stalno su uz mene, i kada je teško, ali je ovo specijalno za sve, pogotovo za Ivana (trener Lendl). On je uradio sve da dobijem ovaj meč, on je fantastična osoba, nije lako raditi s njim, jer je potrebno mnogo strpljenja", naveo je novi šampion Vimbldona.


Policija istražuje kako je virus ušao u Zabelu, iz Uprave tvrde da su procedure poštovane - korona virus - zabela zatvor\nPolicija istražuje kako je virus ušao u Zabelu, iz Uprave tvrde da su procedure poštovane\nRaščistila se gužva na naplatnoj rampi Požarevac\nU KPZ “Zabela” prisustvo korona virusa je potvrđeno kod 84 osuđenika iz poluotvorenog odeljenja.\n21:48 | 06.05.2020. Autor: Politika, Blic\nPolicija u Požarevcu radi na utvrđivanju činjenica o ulasku virusa korona u jedan od najvećih zatvora u Srbiji, piše Politika.\nOsnovno javno tužilaštvo u Požarevcu poslalo je u ponedeljak policiji zahtev za prikupljanje potrebnih obaveštenja o ovom slučaju, a ispitivanja treba da utvrde da li je eventualno učinjeno krivično delo nepostupanja po zdravstvenim propisima za vreme epidemije iz člana 248 Krivičnog zakonika.\nPortparol tužilaštva Vladanka Pantić rekla je za Politiku da je policiji naloženo da ispita kontakte zaraženih osuđenika iz poluotvorenog odeljenja, budući da su oni i tokom vanrednog stanja, u skladu sa zakonom, imali pravo na izlazak u grad, posete porodici i srodnicima u vreme vikenda i praznika, kao i na korišćenje godišnjeg odmora van zavoda.\nZa sada najveći broj zaraženih nema simptome bolesti, a tek ako bi došlo do težih ili do smrtnih slučajeva – moglo bi da se govori o teškom delu protiv zdravlja ljudi.\nNadležni iz Uprave za izvršenje krivičnih sankcija tvrde da su poštovane sve mere prevencije i da nije bilo kršenja uvedenih procedura, piše Blic.\nUprava za izvršenje krivičnih sankcija danas je, povodom pisanja pojedinih medija, saopštila da osuđenici iz poluotvorenog odeljenja zatvora u Zabeli, takozvani slobodnjaci, koji su pozitivni na korona virus, nisu izlazili iz zatvora tokom vanrednog stanja, jer im je upravo to pravo suspendovano još pre njegovog proglašenja.\nUprava podseća da su ovoj kategoriji osuđenika 11. marta odložena do normalizacije stanja sva vanzavodska prava i pogodnosti, kao što su slobodan izlazak u grad, posete porodici i srodnicima za vikend i praznicima, nagradno odsustvo, godišnji odmor, kao i radno angažovanje izvan zavoda, prenosi Blic.\nU Srbiji još jedna osoba preminula od virusa korona, još 54 nova slučaja\nU Srbiji 68 novoobolelih,preminula jedna osoba\nBRANIČEVSKI OKRUG: Obolele 34 osobe od koronavirusa\n“Mladi radnik 1926”, “Sloga” i RSK bez nastavka takmičenja


Amerika razmatra uvođenje sankcija "Suhoju"\nAmerika razmatra uvođenje sankcija “Suhoju”\n14. sep. 2018. 10:50 Objavljeno u OSTALO, VIJESTI IZ SVIJETA\nVAŠINGTON – Ministarstvo finansija SAD razmatra uvođenje sankcija ruskoj kompaniji “Suhoj”, zbog mogućnosti da su avioni ruske kompanije korišteni prilikom izvođenja napada hemijskim oružjem u Siriji, izjavio je pomoćnik sekretara Odjeljenja za borbu protiv finansiranja terorizma Maršal Bilingslea.\nOn je tokom sjednice Predstavničkog doma SAD u Vašingtonu rekao da je administracija američkog predsjednika u Vašingtonu veoma zabrinuta zbog mogućnosti da su avioni kompanije “Suhoj” korišteni u napadu hemijskim oružjem na nedužni narod u Siriji.\n“Ukoliko se dokaže da je to istina, to je neprihvatljivo”, istakao je Bilingslea.\nKongresmen Bil Kiting izjavio je da administracija SAD namjerno izostavlja kompanije kao što je “Suhoj”, koja nastavlja da omogućuje ruske aktivnosti u Ukrajini i Siriji, javio je TASS.\n“Borbeni avioni ‘Suhoj’ su svuda, ne samo u Iranu. Međutim, putnički avioni ove kompanije prevoze putnike u SAD i u drugim zemljama, tako da mislim da to treba imati na umu”, napomenuo je Bilingslea, na pitanje kongresmena Teda Liua zašto SAD ne uvedu sankcije ruskoj kompaniji zbog saradnje sa Iranom.\nKljučne riječi: euski "Suhoji", izbor, sad, sankcije\nPariz osudio uvođenje sankcija evropskim kompanijama\nAmerika uvela sankcije Venecueli\nU SAD “zamrznuto” 640 miliona dolara ruskog novca\n“SAD sankcije Rusiji? Ne odustajemo od S-400”


Priručnik "Ka sigurnom i podsticajnom školskom okruženju" | NARNS\nŠkola se razvija između nauke, tehnologije i kulture. Ona funkcioniše u interakciji sa ove tri oblasti koje su neophodne za pravo obrazovanje i iz njih crpi znanje i inspiraciju. Što se društvo više razvija, odgovornost škole je sve veća, a posao prosvetnih radnika sve zahtevniji i sveobuhvatniji.\nNajvažniji zadatak škole je da prati promene u svim sferama i da donosi promene u obrazovanju u odnosu na njih, jer ona treba da priprema učenike za stvaran život.\nKvalitetno, kompleksno i svestrano obrazovanje, koje podrazumeva stvaralački spoj teorije i prakse, kao i spoj konkretno primenjivog znanja sa opštim obrazovanjem jeste ono čemu svaki nastavni kadar u školama teži.\nMinistarstvo prosvete, nauke i tehnološkog razvoja, u saradnji sa UNICEF-om i Centrom za interaktivnu pedagogiju, objavilo je priručnik „Ka sigurnom i podsticajnom školskom okruženju”.\nViše informacija o samom priručniku možete pogledati ovde.


Junajted grupa objavila kupovinu mobilnog operatora Tele2 HR\nPolitika\t04.06.2019 16:20\nProvajder telekomunikacionih i medijskih usluga Junajted grupa postigla je dogovor o kupovini Tele2 Hrvatska za 220 miliona evra, saopšteno je danas iz te kompanije. J\nJunajted grupa je navela da očekuje da će transakcija, koja je u procesu odobrenja regulatora, biti okončana pre kraja godine.\n„Ovo je prva transakcija od marta 2019. godine, kada je okončana akvizicija kojom je BC Partners, međunarodna investiciona kompanija, postala većinski vlasnik Junajted grupe. Ujedno je ovo bila i jedna od najvećih transakcija u jugoistočnoj Evropi ikada”, navodi se u saopštenju i dodaje da će kupovina Tele2 ubrzati rast te kompanije.\nDirektorka Junajted grupe Viktorija Boklag rekla je da je Hrvatska za tu kompaniju „atraktivno i važno tržište”, prenosi Beta.\n„Imamo odlične rezultate u integraciji mobilnog biznisa u regionu, nakon kupovine Tušmobila u Sloveniji, i veoma smo uzbuđeni zbog novih mogućnosti koje ćemo imati sa Tele2 Hrvatska”, rekla je Boklag.\nSa sedištem u Amsterdamu, Junajted grupa je pružalac medijskih i komunikacionih usluga širom jugoistočne Evrope i zapošljava preko 4.400 ljudi i pruža usluge za više od 1,8 miliona domova.


Međunarodna fondacija Forum slovenskih kultura dodeliće sedmu po redu nagradu ŽIVA, za najbolji muzej i kulturno-istorijsku celinu slovenskih kultura, u januaru 2022. godine. Tim povodom biće organizovana dvodnevna konferencija sa pratećim programima, čiji će deo biti realizovan u Muzeju Jugoslavije.\nDomaćini su Ministarstvo kulture i informisanja Republike Srbije, Maja Gojković potpredsednica Vlade, ministarka kulture i informisanja i predsednica Upravnog odbora Foruma slovenskih kultura, Fondacija „Novi Sad 2022 – Evropska prestonica kulture“ i Muzej Jugoslavije, a ostali partneri su: Galerija Matice srpske, Narodni Muzej, Muzej savremene umetnosti Beograd, Jugoslovenska kinoteka, Muzej Vojvodine i Kulturna stanica Svilara. Deo konferencije u Muzeju Jugoslavije održaće se 11. i 12. januara 2022. godine.\nPrvog dana učesnike i učesnice očekuje otvaranje sedme manifestacije nagrade ŽIVA i tom prilikom biće predstavljeni projekti „Novi Sad 2022 – Evropska prestonica kulture“ i „Čačak – Srpska prestonica kulture 2023“.\nDvanaestog januara učesnicima i učesnicama konferencije obratiće se specijalni gosti – Brus Vajnert iz organizacije Museum Hack u Njujorku (SAD) i Kejt Bejli iz Muzeja Viktorije i Alberta u Velikoj Britaniji.\nBrajs Vajnert će predstaviti iskustva Museum Hack-a, platforme koja širom sveta realizuje ture, radionice i druge programe sa ciljem da različitoj publici na inovativan način približi muzeje i druge institucije kulture, kroz kreiranje jedinstvenog iskustva, edukaciju i zabavu.\nKejt Bejli će govoriti o stvaranju izložbe Curating Alice: Curiouser and Curiouser u Muzeju Viktorija i Albert. Otkrivanje procesa, dizajna i inspiracije iza ovog impresivnog i spektakularnog muzejskog iskustva koje istražuje uticaj i nasleđe knjiga Luisa Kerola o Alisi u različitim disciplinama, medijima i vremenu.\nU program će biti uključena i tradicionalna muzejska Tržnica, koju će pratiti prezentacije muzeja iz Srbije.\nDodela nagrade ŽIVA za najbolji muzej i kulturno-istorijsku celinu u slovenskim zemljama, kao i dodela posebnih priznanja održaće se 12. januara 2022. godine u Jugoslovenskoj kinoteci.\nViše informacija o manifestaciji i nagradi ŽIVA: https://www.fsk.si/sr/\nMuzej 25. maj - Bioskopska sala Muzej 25. maj - Gornji hol


Srbija: Investicioni bum u 2014.\nItalijanska kompanija Mobil Gruppo je u Jagodini otvorila dva proizvodna pogona - Fabriku kuhinjskog nameštaja, u kojoj je zaposlenje našlo oko 160 radnika, I Fabriku automobilskih sedišta Aunde koja je zaposlila dvadesetak radnika.\nReč je o italijanskom gigantu koji zapošljava 12. 500 radnika, ima 85 fabrika u 25 država, a za Jagodinu se odlučila zbog dobrih uslova koji su joj ponuđeni u ovom gradu, lokacije na samom Koridoru 10 i blizine fabrike Fiat automobili Srbija u Kragujevcu.\nVlada Srbije je sa svetskim liderom u konditorskoj industriji Ferero (Ferrero) potpisala u Beogradu Memorandum o razumevanju koji je našoj zemlji omogućio da postane evropski centar za proizvodnju lešnika. Investicije Ferera omogućiće da površine na kojima se proizvodi lešnik u Srbiji sa sadašnjih 1.000 hektara budu povećane na više od 10.000 hektara do\nKompanija "Komtrejd" (Comtrade) otvorila je razvojni softverski centar u Kragujevcu u kojem je zaposleno 200 mladih inženjera. Inače, da tompanija zapošljava 1.600 inženjera, a 200 u novom regionalnom centru u Kragujevcu.\nU Medveđi je otvorena fabrika peleta Jablanica EKOĆ, gde je posao dobilo 50 radnika. Izgradnju fabrike finansirali su opština Medveđa i Vlada Srbije sa 670.000 evra, Vlada Slovenije sa 290.000 evra, a još 100,000 evra obezbeđeno je preko Programa EU Progres.\nU Majdanpeku je u pogon pušteno u rad azotno postrojenje ruske kompanije UGMK holding, a očekuje se da će nakon privatizacije fabrike bakarnih cekvi obim proizvodnje u toj kompaniji postati četiri puta veći, od 3. 000 na 12. 000 tona godišnje.\nAmerička fabrika auto-delova Kuper Standard je otvorena u Sremskoj Mitrovici, što je broj zaposlenih povećalo za još 800.\nIzgradnju fabrike su pomogle vlade Srbije i Vojvodine sa četiri miliona evra, odnosno 100 hiljada evra. Inače, Kuper Standard je vodeći svetski dobavljač u automobilskoj industriji koji zapošljava više od 25.000 ljudi u 19 zemalja sveta.\nJedan od najvećih proizvođača premiksa i dodataka ishrani za životinje u Evropi, belgijski Nuscience Group, postao je vlasnik domaće kompanije Nuscience Premix International u Velikoj Plani, koja trenutno zapošljava 700 radnika i snabdeva 80 zemalja.\nFabrika elektromotora Džonson Elektrik otvorena je u Nišu u kojoj je posao našlo 250 radnika, a vrednost investicije iznosi 20 miliona evra. Džonson Elektrik je globalna fabrika elektromotora sa sedištem u Hong Kongu i zapošljava preko 30 hiljada ljudi u više od 30 zemalja sveta.\nItalijanski proizvođač čarapa I donjeg rublja Calzedonia, koja već ima fabriku u Somboru, otvorila je pogon "Gordon" u Subotici, a najavljeni su I proizvodni objekti u Rumi I Apatinu. Postojeća dva pogona zapošljavaju 2000 radnika, koliko će biti zaposleno I u novim dvema fabrikama.\nIzraelska kompanija Bet Šemeš Endzini LTD je u Adi otvorila pogon preduzeća "Livnica preciznih odlivaka" za proizvodnju delova za mlazne motore u kojoj je odmah zaposleno 63, a planirano je da zaposli 100 radnika. Sto odsto proizvodnje ove fabrike namenjeno je izvozu, posebno u Nemačku, SAD i Holandiju.\nVodeći evropski proizvođač komunalne opreme RASCO-TAMP u Senti je otvorio pogon u koji je u prvoj fazi uloženo više od dva miliona evra, a zaposleno 50-tak ljudi. Reč je o proizvođaču koji više od dve trećine svoje proizvodnje izvozi u više od 30 zemajla sveta među kojima su Velika Britanija, Španija, Češka, Norveška, Rusija.\nU Gruži je otvoren porizvodni pogon “Rapp Zastava”, norveške kompanije Rapp Marine Grup koja proizvodi delove za brodove, naftne platforme i mašine, a 95 odsto proizvodnje izvozi.\nU Pirotu je otvoren novi pogon fabrike "Tigar Tyres" čime je i zvanično počela realizacija 215 miliana evra vrednog investicionog projekta. Otvaranjem 500 novih radnih mesta ukupan broj zaposlenih u toj fabric je povećan na 2.700 radnika.\nNajveća solarna elektrana u Srbiji, investicija vredna tri miliona evra, puštena je u rad u selu Velesnica, opština Kladovo. Ukupna snaga elektrane je dva megavata. Belgijski Delez je u Staroj Pazovi otvorio distributivni centar površine 70.000 metara kvadratnih. Inače, Delez grupa u Srbiji zapošljava 11000 radnika, a najavljena su I nova ulaganja koja bi taj broj povećala za još 750 do 2020.\nSlovenačka kompanija Petrol otvorila je u Smederevu regionalni terminal tečnog naftnog gasa (TNG) u koji je uloženo pet miliona evra i koji će zapošljavati oko 100 ljudi. Reč je o grinfild investiciji u terminal, koji ima kapacitet skladištenja 3.000 kubnih metara TNG-a. Reč je o centralnom terminal kompanije Petrol za snabdevanje TNG-om jugoistočne Evrope.\nU Bečeju je otvoren centar za dorado semena I kukuruza nemačke kompanija KWS u koji je uloženo 30 miliona evra i to je najveća investicija u toj opštini u poslednjih 30 godina. Najveći pogon za doradu semena kukuruza u Srbiji zaposliće 250 radnika.\nNemačka kompanija Frezenijus medikal ker Srbija, specijalizovana za proizvodnju potrošnog materijala za hemodijalizu, otvorila je novu fabriku u Vršcu u kojoj će raditi oko 1. 150 radnika. Nova fabrika se prostire na 15 hiljada metara kvadratnihi pravo je remek delo u čiju gradnju je nemačka strana uložila 16 miliona, a Srbija 3,8 miliona evra.\nU Smederevu su fnaskoj PKC Grupi predati ključevi nove hale koja se prostire na oko 20. 000 kvadratnih metara. Sagradio ju je grad Smederevo sopstvenim sredstvima u rekordnom roku od manje od četiri meseca.\nNovi pogon za proizvodnju čaura otvoren je u užičkom "Prvom partizanu", a investicija je vredna 3,7 miliona evra. Pogon se prostire na 10 hiljada kvadratnih metara i u njemu se izrađuju čaure kalibra do 12,7 milimetara.\nNova topionica u Boru, investicja vredna 250 miliona evra, izgrađena je za samo tri meseca u Boru, a indirektnu korist od toga će imati I domaći prerađivači bakra.\nBeogradski aerodrom u terminale ulaže 20 mil EUR\nNaša najveća vazdušna luka neće čekati "skrštenih ruku" strateškog partnera ili koncesionara. Beogradski aerodrom "Nikola Tesla", kako za "Novosti" kaže Saša Vlaisavljević, v.d. generalnog direktora, u narednoj godini planira da iz sopstvenih prihoda investira više od 20 mil EUR.\n- Dogodine će se aerodrom "Nikola Tesla" približiti projektovanom kapacitetu, pa su nove investicije neophodne - navodi Vlaisavljević. - Poslovnom politikom predviđa se i nadalje povećani obim avio-saobraćaja i to iznad evropskog proseka, koji iznosi između 3,6 i 3,7%. Ukupan prihod za 2015. premašiće devet milijardi dinara što je za osam odsto više u odnosu na 2014. Kada je reč o republičkom budžetu u 2013. aerodrom je uplatio 60.000 evra, ove godine oko 6,5 mil EUR, a u narednoj biće još 30% više, jer će toliko da poraste i naš profit.


BiH ne želi i neće dozvoliti da postane hotspot za migrante – RTV BPK\nBiH ne želi i neće dozvoliti da postane hotspot za migrante\n20. Februara 2019.\tSvijet\nStav Bosne i Hercegovine je da se protiv migracija koje predstavljaju globalni problem treba zajednički odgovor na nivou EU i zemalja regiona, jer pojedinačne mjere država ne daju očekivane rezultate, kao i adekvatna rješenja u zemljama koje su izvor migracija. Ministar sigurnosti Bosne i Hercegovine Dragan Mektić učestvuje u Istanbulu na dvodnevnoj ministarskoj konferenciji Budimpeštanskog procesa, na kojem se razgovara o problemu migracija, prenosi Anadolu Agency (AA).\nNa konferenciji učestvuju predstavnici 50 zemalja iz Evrope, Bliskog istoka i Azije te brojnih međunarodnih organizacija. Za Bosnu i Hercegovinu ovaj skup je važan jer na njemu učestvuju brojni predstavnici zemalja koje su izvor migracija, ali i zemalja kroz koje migranti prolaze na putu ka Zapadnoj Evropi, te će informacije o broju i trendovima migranata biti korisne za buduće planiranje mjera BiH za bolju kontrolu i upravljanje ovim procesom.\nStav Bosne i Hercegovine je da se protiv migracija koje predstavljaju globalni problem treba zajednički odgovor na nivou EU i zemalja regiona, jer pojedinačne mjere država ne daju očekivane rezultate, kao i adekvatna rješenja u zemljama koje su izvor migracija.\nGovoreći o problemu migracija Mektić je zatražio od EU i zemalja Zapadnog Balkana da se upravljaju ovim procesom, naglašavajući da pojedine zemlje, a posebno Bosna i Hercegovina ne smiju biti žrtve migracija.\nPosebno je istakao problem krijumčarenja ljudi i da organizovane kriminalne grupe preuzimaju upravljanje rutom i na tome nezakonito zarađuju veliki novac. Na kraju je istakao da se BiH suočava sa dodatnim izazovom i problemom jer se nalazi na vanjskoj granici EU, ali da ne želi i neće dozvoliti da postane hotspot za migrante.\nMektić će tokom dana imati i bilateralne sastanke na ministarskom nivou te sa predstavnicima međunarodnih organizacija.


Razvoj mreže Caritasovih volontera - Caritas Srbije\nRazvoj mreže Caritasovih volontera\nCaritas Srbije2020-11-13T01:05:36+00:0013.11.2020.|mladi, smanjivanje rizika od prirodnih katastrofa, vesti|\nU okviru projekta ABC EUAV, 07. i 08. novembra u Novom Sadu održan je trening o volonterskom menadžmentu, namenjen osoblju i volonterima Caritasa. Učesnici su stekli nova znanja o upravljanju volonterima, njihovoj vrednosti i značaju volontera za našu organizaciju. Trening je održao gospodin Marko Šalić, referent za mlade u Caritasu Srbije.\n– Namera nam je da razvijemo mrežu Caritasovih volontera i unapredimo kapacitete u oblasti smanjivanja rizika od prirodnih katastrofa i spremnosti naše organizacije za reagovanje u kriznim situacijama. Takođe, cilj nam je da što više, pre svega mladih volontera uključimo i u druge aktivnosti Caritasa Srbije, poput pružanja pomoći i podrške socijalno ugroženim, starim i nemoćnim licima, osobama sa invaliditetom, osobama sa mentalnim smetnjama… Razmatramo i mogućnost da u ova krizna vremena mladim ljudima omogućimo da volontiraju online. Mnogo korisnih stvari može da se učini i od kuće. Na primer, davanje doprinosa u kampanjama podizanja svesti – istakao je gospodin Šalić.